text:
REFERENDUM
COSTITUTZIONALI DE DOMÌNIGU SU 4 DE MESI DE IDAS 2016
CUNVOCATZIONI
DE IS CUMÌTZIUS
COMUNU
DE GIAUNI
SU
SÌNDIGU
Bida sa lei 25
de màiu 1970, n. 352, cun is normas po
is referendum prevìdius de
sa Costitutzioni e po s’initziativa legislativa de sa genti, e modificatzionis
de apustis;
Biu s’artìculu 11 de su testu ùnicu de is leis
cun is normas
po eligi sa Càmera de is deputaus,
aprovau cun decretu de su Presidenti de sa Repùblica
30 martzu 1957, n. 361, e cambiamentas
de apustis, aplicàbili a su
referendum a norma de s’artìculu 50 de sa lei 25 màiu 1970, n. 352;
Biu s’artìculu 1, comma 399, de sa lei 27 de mesi de idas 2013, n. 147, chi cuntenit dispositzionis po fai su bilànciu annuali e pluriennali de su Stadu
(lei de stabilidadi 2014);
FAIT
SCIRI
ca, cun decretu
de su Presidenti de sa Repùbrica 27 de cabudanni 2016, pubricau in sa
Gazzetta Ufficiale - Serie generale n. 227 de su 28 de cabudanni
2016, funt stètius cunvocaus po domìnigu
su 4 de mesi de idas 2016 is
comìtzius po fai su REFERENDUM
COSTITUTZIONALI « Approvate il testo della legge costituzionale concernente
“Disposizioni per il superamento del bicameralismo paritario, la riduzione del
numero dei parlamentari, il contenimento dei costi di funzionamento delle
istituzioni, la soppressione del CNEL e la revisione del titolo V della parte
II della Costituzione” approvato dal Parlamento e pubblicato nella Gazzetta
Ufficiale n. 88 del 15 aprile 2016? »
Is operatzionis preliminaris de is ufìtzius de setzioni ant a cumentzai a is 16 de sàbudu 3 de mesi de idas 2016. SA VOTATZIONI S’AT A FAI DOMÌNIGU SU 4 DE MESI
DE IDAS 2016, de is 7 a is
23; is eletoris chi a cuss’ora ant a essi ancora in is localis de su sègiu ant a essi amìtius a votai.
Giauni,
su 20 de mesi de ladàminis 2016
SU SÌNDIGU
Danilo Piras
S’ ELETORI, PO VOTAI, DEPIT AMOSTAI A SU
PRESIDENTI DE SÈGIU SA TÈSSERA ELETORALI PERSONALI E UNU DOCUMENTU DE
IDENTIDADI
----------------------------
MOLLU
DE OPTZIONI PO S'ESERCÌTZIU DE SU DERETU DE VOTU IN ITÀLIA PO SU REFERENDUM COSTITUTZIONALI
DE SU 04/12/2016
Deu sutaiscritu/a,
__________________________cunsapevoli de is santzionis penalis
prevìdias de s’art. 76 de su DPR n. 445/2000, e cunforma a is artìculus
46 e 47 de su pròpiu DPR, decrarat
su chi sighit: Sangunau:________________
Sangunau de bagadia (no coiada): :________________ Nòmini:________________
Logu de nàscita:
:________________ Data de nàscita: ________________
Residenti foras de stadu in
STADU: :________________ CAP:
________________ A s’indiritzu chi sighit:________________ CITADI:________________ Iscritu/a in Itàlia a s'Anàgrafe de is Italianus Residentis Foras de Stadu (A.I.RE.) de su Comunu
de: ________________ O PURU giai arresidentis
in Itàlia in su Comunu
de:________________
E
COMÙNICAT de bolli andai in Italia, in su Comunu anca
nel Comune arresurtat iscritu/a
in is listas eletoralis, po votai in ocasioni de su del Referendum Costitutzionali
de su 04/12/2016.
Po
custu decrarat: a) de sciri
ca custa optzioni DEPIT essi fata arribai
(a manu o cun inviu postali o telemàticu, cun fotocòpia no autenticada de unu documentu de identidadi de su chi
firmat) a s'Ufìtziu
consolari no prus tradu de
sa de 10 diis apustis de s’inditzioni de is eletzionis. b) de sciri ca, andaendi a votai in Itàlia, no at a tenni nisciunu arrimbursu po is
spesas de viàgiu tentas, ma sceti de is agevolatzionis tarifàrias prevìdias in su territòriu italianu
Data
e logu (firma
de s'eletori)
DE
CUMPILAI IN DÒNNIA PARTI IN STAMPATELLU
Logu arriservau a s’Ufìtziu
Arriciu su: S'Autoridadi Consolari
-----------------------
Comunu de GIAUNI (Prov. CAMPIDANU DE MESU)
UFÌTZIU ELETORALI
REFERENDUM
COSTITUTZIONALI DE SU 4 DE MESI DE IDAS 2016
Cun Decretu de su
Presidenti de sa Repùblica de su 27 de cabudanni 2016, pubricau in sa
Gazzetta Ufficiale n. 227 de su 28 de cabudanni 2016 funt stètius cunvocaus
po domìnigu 4 de mesi de idas 2016 is comìtzius
eletoralis po su REFERENDUM
POPULARI CUNFERMATIVU chi tenit po
ogetu su cuesitu referendàriu chi sighit: Approvate
il testo della legge costituzionale concernente “disposizioni per il
superamento del bicameralismo paritario, la riduzione del numero dei
parlamentari, il contenimento dei costi di funzionamento delle istituzioni, la
soppressione del CNEL e la revisione del titolo V della parte II della
Costituzione” approvato dal Parlamento e pubblicato nella Gazzetta Ufficiale n.
88 del 15 aprile 2016?
Eletoris residentis foras de stadu e iscritus a s’AIRE
Is eletoris residentis foras de stadu e iscritus a s’AIRE
(Anagrafe de is Italianus Residentis foras de Stadu) ant a arriciri
cumenti a sèmpiri su pachitu eletoriali a s’indiritzu de arresidèntzia insoru. Chi s’eletori no ddu arricit at
podi pediri su duplicau a
s’Ufìtziu Consolari de arriferimentu.
Si arregordat ca est òneri de su tzitadinu a agiornai a S’UFÌTZIU CONSOLARI competenti de s’indiritzu suu de arresidèntzia.
Chi invece, sendi iscritu
in s’AIRE, bolit votai in Itàlia,
at a depi fai arribai a S’UFÌTZIU CONSOLARI competenti po arresidèntzia (Ambasciada o Consolau) una decraratzioni aposta (càstia
fac-simile) in carta lìbera chi portit: nòmini, sangunau, data e logu de nàscita, logu de arresidèntzia, inditu de su comunu italianu de iscritzioni a s’anàgrafe de is italianus arresidentis
foras de stadu, inditu de sa consultatzioni po chi s’eletori bolit fai s’optzioni.
Sa decraratzioni depit
essi datada e firmada de s’eletori e acumpangiada de fotocòpia de unu documentu de identidadi de issu e totu e podit
essi mandada cun posta,
telefax, posta eletrònica mancai no siat tzertificada, opuru fata arribai a manu a s’UFìTZIU CONSOLARi, de persona diversa de s’interessau
puru, aintru
de s’8 de mesi de ladàminis 2016, cun
possibilidadi de rèvoca aintru de su pròpiu trèmini.
Eletoris temporaneamenti
foras de stadu.
Is eletoris italianus chi po arrexonis de traballu, stùdiu o curas mèdicas s’agatant temporaneamenti foras de stadu po a su mancu
tres mesis anca ddui siat sa data de svolgimentu de su Referendum, e is
familiaris insoru cun is cunviventis,
ant a podi pigai parti a su
votu po currispundèntzia
apariciau de is ufìtzius consolaris italianus (lei 459 de su 27 de mesi de idas
2001, comma 1 de s’art. 4-bis), arricendi sa scheda a
s’indiritzu foras de stadu.
Po pigai parti a su votu
foras de stadu, custus eletoris ant a depi – aintru
de s'8 de mesi de ladàminis 2016 – fai arribai A SU COMUNU de iscrizioni in is
listas eletoralis una optzioni aposta.
Fait a dda arrevocai aintru de su pròpiu trèmini. S’arregordat ca s’optzioni est vàlida sceti po su votu
chi s’arriferit (opuru, in custu casu, po
su Referendum de su 4 de mesi de idas 2016).
S’optzioni (fac-simile de scarriai
de innoi)
podit essi mandada cun posta, telefax, posta eletrònica
no certificada puru, opuru fata arribai a manu a su Comunu de persona
diversa de s’interessau puru
(in su situ www.indicepa.gov.it fait a ndi scarriai
is indiritzus de posta eletrònica tzertificada de is comunus italianus).
Sa decraratzioni de optzioni,
fata in carta lìbera e obligatoriamenti
corredada de còpia de documentu de identidadi vàlidu de s’eletori, depit cunteni s’indiritzu postali de foras de stadu anca tocat a mandai su plicu eletorali, s’inditu de s’Ufìtziu consolari
competenti po territòriu e
una decraratzioni chi atestat
ca tenint is arrecuisitus po essi amìtius a su votu po currispundèntzia
(duncas ca unu s’agatat – po arraxonis de traballu, stùdiu o curas mèdicas – in d-una bidda foras de stadu anca no est arresi denti anagraficamenti
po una simada de a su mancu tres mesis
anca ddui est sa data po
fai su referendum; opuru, ca
si est familiari conviventi de unu tzitadinu chi est in is cunditzionis nadas asuba).
Sa decraratzioni andat donada cunforma a is artìculus 46 e 47 de su decretu de su Presidenti de sa Repùblica
de su 28 de mesi de idas 2000, n. 445 (testu ùnicu de is dispositzionis legislativas e regulamentaris in matèria de documentatzioni
amministrativa), decrarendisì cunsapevolis
de is conseguèntzias penalis in casu de decraratzionis frassas (art. 76
de su tztau DPR 445/2000).
BANDU BENEFÌTZIUS AGIUDU PO
S’INCLUSIONI ATIVA– S.I.A
Su Comunu de Giauni fait sciri ca,
cun Decretu 26 màiu 2016, su Ministeru de su Traballu e de is Polìticas Sotzialis
cun su Ministeru de s’Economia e de is Finàntzias, at disciplinau s’ativatzioni
de su servìtziu de Agiudu a s’Inclusioni Ativa, detzidendi is lìnias guida e is
critèrius e is protzeduras operativas.
S’Agiudu po s’Inclusioni Ativa est
una mesura de cuntrastu a sa poburesa chi previdit de donai unu sussìdiu
econòmicu a is famìllias in cunditzionis econòmicas de disàgiu, anca ddui at
personas de prus pagu de 18 annus, fillus disàbilis o una fèmina prìngia;
Su sussìdiu depit tenni unu
progetu personalizau de ativatzioni sotziali e de traballu.
Sa punna est de agiudai is
famìllias a nci passai sa cunditzioni de poburesa e a torrai a essi autònomus a
pagu a pagu.
Po tenni deretu a su benefìtziu is
nùcleus familiaris depint tenni is arrecuisitus chi sighint:
-
Arrecuisitus
familiaris: a su mancu unu cumponenti de prus pagu de 18 annus o unu fillu
disàbili, opuru fèmina prìngia (atzertada).
-
Arrecuisitus econòmicus:
ISEE prus bàsciu de 3.000 èurus.
-
Valutatzioni
de s’abisòngiu: de fai cun una scala de valutatzioni multi-dimensionali chi
tenit contu de is càrrigus familiaris, de sa situatzioni econòmica e de sa
situatzioni de traballu, cunforma a sa cali su nùcleu familiari chi pedit depit
otenni unu puntègiu gualis o prus artu de 45.
Is arrecuisitus de atzessu ant a
essi verificaus in sa basi de s’ISEE in cursu de valididadi.
S’agiudu econòmicu at a essi donau cun una
carta de pagamentu eletrònica chi fait a manigiai po comporai benis de primu
netzessidadi.
IS RICHIESTAS ANT A
ESSI PRESENTADAS A S’UFìTZIU PROTOCOLLO DE SU COMUNU DE ARRESIDèNTZIA A MOVI
DE SU 02 DE CABUDANNI 2016 VUN SA MODULìSTICA ALLIONGIADA A CUSTU COMUNICAU,
e fintzas a su 30 de Mesi de Idas 2016.
SA RESPONSàBILI DE IS SERVìTZIUS
SOTZIALIS
Dott.ssa
Marta Corona
----------------------------
PLUS
Ufìtziu po sa
Programmatzioni
e sa Gestioni assotziada
de is Servìtzius a sa Persona
Distretu de Seddori
Comunu de GIAUNI
AVISU PÙBRICU
AGIUDU PO S’INCLUSIONI PO
S’INCLUSIONI ATIVA
S.I.A.
Premissa
Su progetu SIA est una mesura de
cuntrastu a sa poburesa chi previdit de donai unu agiudu econòmicu a is nùcleus
familiaris in cunditzionis econòmicas disagiadas, anca ddui apat piciocheddus
pitius, fillus disabili o una fèmina prìngia. Is chi tenint deretu ant a
arriciri una Carta de pagamentu eletrònica (Carta SIA) chi fait a manigiai po
comporai benis de primu netzessidadi.
Su beneficiàriu de sa mesura SIA depit
essi disponibili a pigai parti a unu progetu personalizau chi at a essi
preparau de is servìtzius sotzialis de su Comunu de arresidèntzia aintru de 60
diis de sa comunicatzioni de ammissioni a s’agiudu.
S’elaboratzioni de su progetu at a essi
fata cun s’agiudu de is servìtzius po su traballu, is servìtzius sanitàrius e
is scolas, e cun is sugetus privaus ativus in s’àmbitu de interventus de
cuntrastu a sa poburesa, cun arriferimentu particulari a is entis non profit.
Su percursu personalizau de agiudu at a
depi essi po totu is cumponentis de su nùcleu familiari cun sa previsioni de
atzionis specìficas diferentziadas po mannus e piciocheddus, agataus in sa basi de is risorsas e de is
abisòngius. Is atividadis ant a podi essi po is cuntatus cun is servìtzius
sòtziu – sanitàrus territorialis, sa ricerca ativa de traballu, s’adesioni a
per cursus de formatzioni, sa frecuèntzia e s’impènniu scolàsticu, sa
prevenzioni e sa tutela de sa saludi. Sa punna est de agiudai is famìllias a
nci passai sa cunditzioni de disàgiu sòtziu-econòmicu e a a torrai a essi
autònomus a pagu a pagu. cio economico e riconquistare gradualmente
l’autonomia.
1. Arrecuisitus
de atzessu
Po otenni su benefìtziu tocat a tenni is
arrecuisitus de natura personali chi sighint:
Ø Presèntzia in su nùcleu familiari de a su
mancu unu componenti de mancu de 18 annus o unu fillu disàbili, opuru de una
fèmina prìngia acertada (chi est s’ùnicu arrecuisitu familiari tentu, sa
domanda podit essi presentada no prima de cuatru mesis de sa data presùmia de nascimenta
de su pipiu e depit essi cun sa documentatzioni de su dotori donada de una
strutura pùbrica);
Ø Essi tzitadinu italianu o de sa
comunidadi europea o familiari suu titulari de su deretu de sogiornu
permanenti, opuru tzitadinu stringi in possessu de su permissu de sogiornu CE
po sogiornantis de simada longa;
Ø Essi residenti in Itàlia de a su mancu
duus annus;
E is
arrecuisitus econòmicus chi sighint:
Ø ISEE prus bàsciu o gualis a € 3.000
(tremila èurus) in cursu de validi dadi;
Ø Valori cumplessivu de atrus tratamentus
econòmicus eventualmente arricius, de natura previdentziali, indennitària e
assistentziali, prus bàsciu de € 600 a su mesi;
Ø No teni màchinas immatriculadas sa primu
borta in is 12 mesis prima de sa domanda o puru màchinas de cilindrada prus
arta de 1.300 cc o motocicretas de
cilindrada prus arta de 250 cc immatriculaus in is tres annus prima de
sa domanda (custu arrecuisitu depit essi tentu de totu is cumponentis de su
nùcleu familiari);
Ø No essi beneficiàrius de prestatzionis po
agiudai su rèditu donada de s’INPS cumenti a NASPI, ASDI o de atas ainas chi
dd’assimbillant;
Ø Po s’amissioni a su benefìtziu tocat a
pigai unu puntègiu gualis o prus artu de 45 puntus otentu cun s’aplicatzioni de
is paràmetrus po sa valutatzioni multi-dimensionali de s’abisòngiu (calculada
in sa basi de is càrrigus familiaris, de sa situazioni econòmica e de sa
situatzioni de traballu) prevìdius de su decretu ministeriali.
2.
Prestatzionis prevìdias
Su programma previdit de donai sa CARTA
SIA, chi donat deretu a donai unu sussìdiu econòmicu ch podit essi de 80 a 400
€ a su mesi po n. 12 mesis calculaus in sa basi de su nùmeru de is cumponentis
su nucleu familiari e de su puntègiu otentu.
Cun sa CARTA SIA si podint fai in totu is
supermercaus, butregas de alimentaris, farmacias e parafarmacias abilitaus a su
circuitu Mastercard. Sa Carta podit essi manigiada puru in is ufìtzius postalis
po pagai is bulletas elètricas e de su gas e donat deretu a unu scontu de su 5%
po comporai in is butegas e farmacias cunventzionadas, cun s’ecetzioni de is
melina e de su ticket. Cun sa carta si podit otenni sa tarifa elètrica
agevolada, a cunditzioni de ai cumpilau sa setzioni chi est in su mollu de
domanda. No fait a prelevai contantis o a carriai sa Carta. Su manìgiu suu est
permìtiu sceti in is ATM Postamat po controllai su saldu e sa lista movimentus.
Sa Carta depit essi manigiada sceti de su
titulari chi arricit a mèdiu arracumandada sa comunicatzioni, chi arricit a
mèdiu arracumandada sa comunicazioni de sa Posta cun is indicatzionis po s’arretiru.
Dònnia carta tenit unu còdixi personali
(PIN), mandau diretamenti a domu de su titulari de Poste Italiane, chi at a
poni su dinai de su contributu bimestrali e at a mandai atras comunicatzionis a
su beneficiàriu.
3 . Modalidadi de presentazioni de is
domandas
Is domandasant a
depi essi presentadas de unu componenti sceti de su nùcleu familiari, a
s’Ufìtziu Protocollu de su Comunu de arresidèntzia, a movi de su 2 DE CABUDANNI 2016.
No ant a essi
pigadas in cunsideratzioni is domandas arribadas a su protocollu de s’enti
prima de cussa data.
Su
mollu de domanda pre –cumpilau at a essi disponibili in is ufìtzius de su
Servìtziu Sotziali de su comunu de arresidèntzia e/o at a podi essi scarriau de
su situ istitutzionali de su Comunu de Giauni: www.comune.genuri.vs.it
Aintru de 15
diis de traballu de candu arribant is domandas, is Comunus ant a mandai a
s’Inps is richiestas de benefìtzius in òrdini cronològicu de presentatzioni.
4.
Modalidadi de erogatzioni de sa
prestatzioni
Is domandas ant
a essi arricidas fintzas a candu acabat su dinai postu a disposizioni de su
Ministeru de su Traballu e de is Polìticas Sotzialis.
Chi su chi pedit
no firmat su progetu e/o ddui apat violatzionis de is òbrigus chi cuntenit o
tèngiat cumportamentus chi no andant beni po is punnas chi teniant, is
Comunus podint detzidi de revocai o
escludi de su benefìtziu. Chi amancat calincunu de is arrecuisitus chi ant
motivau sa cuntzessioni de su benefìtziu puru, at a essi revocau.
9. SCEDAS
E MODULìSTICA
Custu avisu e sa modulìstica podint essi agataus a
s’indiritzu: www.comune.genuri.vs.it
Po atras scedas de sa mesura S.I.A. si podit intrai a:
www.lavoro.gov.it
www.inps.it
Po atras scedas fait a pregontai puru a:
Sportellu
Sotziali Distretuali de informatzioni e consulèntzia po s’Assistèntzia Familiari :
Via
A.R. Villasanta n. 17, 09025 Seddori (VS)
Tel
070 9383309 Fax 070 9301709 Indiritzu
e-mail : afsportellosanluri@gmail.com
Ufìtziu de Pianu PLUS Seddori
Tel
070 9383310 Fax 070 9301709 Indiritzu e-mail ufficiodipianosanluri@gmail.com
Ufìtziu de
Servìtziu Sotziali Comunu de Giauni
Responsàbili
de su Protzedimentu Dott.ssa Marta Corona
Tel
070/9365128 Fax 070/9365010 Indiritzu e-mail
serviziosocialegenur@alice.it
Diis
e oràrius de ricevimentu: de su Lunis a sa Cenàbara de is 9.00 a is 13.00
Su martis e su giòbia de is 16.00 a is 18.00
Su Responsàbili de is Servìtzius
Sotzialis
Dott.ssa Marta Corona
--------------------------
PLUS
Distretu de Seddori
A su ___________________
De su Comunu de _______________
OGETU: Domanda de partecipazioni a su Programma
Ministeriali - Mesura de cuntrastu a sa poburesa - SIA – Agiudu po s’inclusioni ativa – Annu
2016
Deu sutaiscritu/a___________________________________- nàsciu/a in______________________ su_______________ prov. _____ residenti
in
____________________________________________ bia____________________________n.
_____ cap. ____________ prov__________ _____________ Tel. _______
C.F. ______________________________________ indiritzu
e-mail___________________________
Indiritzu anca si bolit
arriciri sa posta (sceti chi diversu de s’indiritzu de arresidèntzia)
____________________________________________
PEDIT
De essi amìtiu a pigai parti a su Programma
Ministeriali - Mesura de cuntrastu a sa poburesa - SIA – Agiudu po s’inclusioni
ativa po donai sa Carta SIA .
Po custu, consapevoli de
sa responsabilidadi penali, cunforma a s’artìculu 76 de su decretu de su Presidenti de sa Repubblica 28 mesi de idas
2000, n. 445, po falsidadi de àutus e decraratzionis frassas, decraru ca su chi
est scritu in custu mollu est berus e fait a dd’acertai cunforma a s’art. 43 de
su tzitau DPR n. 445 de su 2000, o puru
chi fetzat a documentai po richiesta de is amministratzionis cumpetentis.
- Cumpositzioni
nùcleu familiari
*ÿ Fèmina prìngia cun acertamentu de documentazioni mèdica
donada de _________________________________________________________ in data
_________________
·
Arrecuisitus econòmicus
□
de essi
beneficiàriu/i, a su momentu de sa presentazioni de sa richiesta, de atrus tratamentus econòmicus de natura previdentziale, indennitària e assistentziali, a cali si siat tìtulu cuncèdius de su Stadu o de atras
amministratzionis pùbricas:
□
de teni
is màchinas chi sighint (inditai marca, arratza, targa e annu de immatricolatzioni)
_________________________________________________________________
□
de essi disponibili a pigai parti a su progetu personalizau segundu
su chi est cuncordau cun Servìtziu Sotziali de apartenèntzia;
□
de sciri ca s’amministratzioni comunali, cunforma a s’art. 71 de su
DPR 445/2000 at a podi detzidi controllus po sa veridicidadi de is
decraratzionis donadas.
Data _______________ Firma
___________________________________
N.B: Alliongiai a sa domanda:
- Còpia de documentu de
identidadi in cursu de valididadi ;
- Còpia atestatzioni
ISEE donada in s’annu 2016;
- Còpia documentatzioni
sanitària chi atestat ca est prìngia (chi
arrecurrit custu casu)
Informativa po su
tratamentu de is datus personalis (art. 13 D. Lgs. n. 196/2003) Su ministeru de
s’Economia e de is Finàntzias, su Ministeru de su Traballu e de is Polìticas
Sotzialis e de su Comunu de residèntzia, in calidadi de titularis de su
tratamentu de is datus personalis, informant ca is datus donaus, cun una
autotzertificatzioni puru, funt prescritus de is dispositzionis vigentis po
donai su SIA, chi sinnoncas no iat a podi essi donada. Is datus ant a essi
manigiaus sceti po cussu scopu, cun modalidadis informatizadas o telemàticas
puru funtzionalis po custu sceti, de parti, a prus chi su tituluari de su
tratamentu, de s’INPS e de su Gestori de su servìtziu agatau , de atras
Amministratzionis centralis, regionalis o localis, nominaus responsàbilis de su
tratamentu de is datus personalis e de is incarrigaus de su tratamentu. Is
deretus de s’art. 7 de su D. Lgs. n. 196/2003 (atzessu, agiornamentu,
cancellatzioni, trasformatzioni, ecc.), ant a podi essi pedius a s’INPS -
Istitutu Natzionali Previdèntzia Sotziali.
Firma ___________________________________
AVISU
PÙBRICU AGIUDU A S’INCLUSIONI ATIVA (S.I.A.)
Su progetu SIA est una mesura de cuntrastu a sa
poburesa chi previdit de donai unu sussìdiu econòmicu a is nùcleus familiaris
in cunditzionis econòmicas de poburesa, anca ddui apat piciocheddus de prus
pagu de 18 annus, fillus disabili o una fèmina prìngia.
Is chi tenint deretu ant a arriciri una Carta de
pagamentu eletrònica (Carta SIA) chi fait a manigiai po comporai benis de primu
netzessidadi.
Po otenni su benefìtziu tocat a tenni is
arrecuisitus chi sighint:
1. Chi ddui siat in su nùcleu familiari a su mancu unu cumponenti de prus pagu de 18
annus o unu fillu disàbili, o una fèmina prìngia (chi est s'ùnicu arrecuisitu
familiari tentu, sa domanda podit essi presentada no prima de cuatru mesis de
sa data presunta de candu nascit su pipiu depit portai documentatzioni mèdica
donada de una strutura pùbrica);
2. Essi tzitadinu italianu o comunitàriu o
familiari suu titulari de su deretu de sogiornu o de su deretu de sogiornu permanenti, opuru tzitadinu
stràngiu chi tenit su permissu de sogiornu CE po is sugiornantis de simada
longa;
Essi residenti in ìItalia de a su mancu duus
annus;
E is arrecuisitus econòmicus chi sighint:
ISEE prus
bàscu o gualis de € 3.000 (tremila èurus) in cursu de valididadi;
Valori cumplessivu de atrus tratamentus
econòmicus eventualmenti arricius, previdentzialis, de indennidadi e
assistentziali, prus bàsciu de € 600 mensilis;
No tenni
màchinas imatriculadas sa primu borta in is 12 mesis prima de sa domanda opuru
màchinas de cilindrada de prus de ì1.300 cc o motocicretas de cilindrada de
prus de 250 cc immatriculaus in is tres annus prima de sa domanda (custu
arrecuisitu depit essi tentu de totu is cumponentis de su nùcleu familiari) ;
No tenni prestatzionis a sustènniu de su rèditu
donadas de s'INPS cumenti a NASPI, ASDI o atras ainas chi ddis assimbillant;
Po essi amìtius a su benifìtziu tocat a
tenni unu puntègiu gualis o prus artu de 45 puntus otentu cun s'aplicatzioni de
is paràmetrus po sa valutatzioni multi-dimensionali de s'abisòngiu (calculada
in sa basi de is càrrigus familiaris, de sa situatzioni econòmica e de sa
situatzioni de traballu) prevìdius de su decretu ministeriali.
Is domandas ant a depi essi presentadas de
unu cumponenti sceti de su nùcleu familiari, a s'Ufìtziu Protocollu de su
Comunu de arresidèntzia, de su 2 de cabudanni 2016.
Noant a
essi pigadas in cunsideratzioni is domandas arribadas a su protocollu de s'enti
prima de custa data.
Su mollu modulo de domanda pre –cumpilau at
a essi disponìbile in is ufìtzius de su Servìtziu Sotziali de su comunu de
arresidèntzia e/o at a podi essi scarriau de su situ istitutzionali de su
Comunu de Giauni:www.comune.genuri.vs.it
Aintru de 15 diis de traballu de sa dii chi
arriceus sa domanda, is Comunus ant a mandai a s'Inps is richiestas de
benefìtziu in òrdini cronològicu de presentatzioni.
Ufìtziu
de Servìtziu Sotziali Comunu de GIAUNI
Responsàbili
de su Protzedimentu Dott.ssa Marta Corona
Tel
070/9365128 Fax
070/9365010
Indiritzu e-mail serviziosocialegenur@alice.it
Diis e
oràrius de ricevimentu: de su Lunis a sa Cenàbara de is 9.00 a is 13.00
Su martis e sa giòbia de is 16.00 a is 18.00
-----------------------------
COMUNU DE GIAUNI
PROVÌNCIA DE SU CAMPIDANU
DE MESU
Tel. 070 9365128 - Fax 070
9365010
Funt abertas is iscritzionis
a is cursus de scola de
lìngua italiana (cursus po afortiai is connoscèntzias e po otenni is
tzertificatzionis linguìsticas), de licèntzia mèdia (cursu
de unu annu scolàsticu po pigai su diploma de scola mèdia), de is primus
duus annus de is scolas superioris (cursu de duus annus scolàsticus po
andai a sa de tres classis de is superioris) chi eus a fai in Giauni in su Centru Sotziali in
s'annu scolàsticu 2016/2017. S’enti responsàbili de is cursus est su CPIA n. 2
de Serramanna.
Is tìtulus donaus funt arreconnotus legalmenti. S’oràriu e sa frecuèntzia ant a essi detzidius de unu patu
formativu chi at a tenni contu de sa situatzioni de dònnia scienti.
Fait a ndi arretirai is
mollus po si iscriri in s'Ufìtziu de Servìtziu Sotziali de su Comunu de Giauni,
chi est a dispositzioni po atras scedas puru.
Po si iscriri serbit còpia de
su documentu de identidadi, còdixi fiscali e nùmeru de telèfunu.
COOPERATIVA SOTZIALI
“INCONTRO” CUN S’AGIUDU DE SU SERVÌTZIU SOTZIALI
MOLLU DE ISCRITZIONI
GITA
A SU PARCO GIOCHI DE ÀCUA DE SARROCH
“BLUFAN”
COMUNU DE GIAUNI
DATUS DE SU CHI PEDIT
Sangunau…………………. Nòmini ………………………..
Comunu de………………... Bia…………………………..
Telèfunu…………………..
DATUS DE SU BABBU/MAMMA (o de chini fait po issus) chi serbint PO IS MINORIS
Sangunau …………………
Nòmini …………………….
In calidadi de BABBU MAMMA
TUTORI
Autorizat …………………………….a pigai
parti a sa gita a su BLUFAN DE SARROCH e autorizat su manìgiu de is datus
cunforma a sa lei 675/96.
Firma……………………………………
----------------------
MANIFESTATZIONI DE INTERESSU "IDEAS PROGETUALIS"
PO PREPARAI SU PIANU DE ATZIONI LOCALI 2014-2020 GAL MARMILLA
Su Gal
Marmilla bolit arregolli ideas e atzionis/progetus chi potzant essi
arriferìbilis a is tres àmbitus temàticus definius in su percursu de
partecipatzioni ativau in su territòriu:
- Filieras e sistemas produtivus;
- Benis e atratoris culturalis;
- Inclusioni sotziali.
Chini chi siat interessau (Entis pùbricus, aziendas privadas,
assòtzius de categoria etc..) chi est in su territòriu podit presentai una
manifestatzioni de interessu imperendi su mollu preparau.
Su trèmini po presentai is manifestatzionis de initeressu est
stètiu prorogau a su 22 de mesi de argiolas 2016.
Giauni, su 22 de mesi de argiolas 2016
----------------------------
PROGRAMA DE SVILUPU RURALI 2014/2020 – SUTA-MESURA 4.2 –
AGIUDU A INVESTIMENTUS PO TRASFORMAI/ BENDI E SVILUPAI IS PRODUTUS DE
MESSARÌTZIA - BANDU 2016.
MESURA
4.2
Is
domandas de agiudu ant a podi essi presentadas de su 15 de cabudanni 2016 a su 16 de gennàrgiu
2017.
Totu sa
documentatzioni fait a ndi dda scarriai de su link:http://www.sardegnaagricoltura.it/index.php?xsl=474&tdoc=&s=14&v=9&c=3501&id=53643&va=
--------------------------
PROGRAMA DE SVILUPU RURALI 2014/2020 – SUTA-MESURA 4.1 – AGIUDU A
INVESTIMENTUS IN IS AZIENDAS DE MESSARÌTZIA - BANDU 2016.
Pubricau de s'Assessorau regionali de sa
Messarìtzia su bandu po fai sa suta-mesura 4.1 “Agiudu a investimentus in is
aziendas de messarìtzia” de su Programa de Svilupu Rurali 2014/2020.
Sa suta-mesura previdit unu agiudu a is impresas de messarìtzia
po fai investimentus struturalis (materialis e immaterialis) po amelliorai is
prestatzionis econòmicas e sa sustenibilidadi globali de s'azienda.
Sa punna est sa de agiudai a arrangiai is aziendas cun problemas
struturalis mannus, in particolari is chi tenint una cuota de mercau pitica, de
is aziendas orientadas a su mercau in particularis setoris e de is aziendas chi
pedint de diferentziai is atividadis po agiudai is prestatzionis econòmicas e
sa sustenibilidadi globali de s'azienda de messarìtzia.
S’investimentu màssimu ammissibili est de 1.200.000,00 èurus cun
is spesas generalis, iva esclusa, po totu sa durada de su Programma de svilupu rurali.
Is risorsas
dispobìbilis funt 30.000.000,00 èurus.
Is domandas de agiudu ant a podi essi cumpiladas on
line in su Sian, disponibili in
s’indiritzu www.sian.it de su 15 de cabudanni a su 2016 a su 16 de gennàrgiu 2017.
Sa Detèrmina de Aprovatzioni de su Bandu, su Bandu e is Allegaus fait a ndi ddus
scarriai in custa setzioni opuru diretamenti de su situ de sa Regioni Autònoma
de sa Sardìnnia a s’indiritzu http://www.regione.sardegna.it/j/v/1725?s=1&v=9&c=389&c1=1305&id=53636.
----------------------------------
PROGRAMA DE SVILUPU RURALI
2014/2020 – SUTA-MESURA 6.1 – AGIUDUS A S’AVIAMENTU DE IMPRESAS PO IS
GIÒVUNUS MESSÀIUS– PACHITU GIÒVUNUS –
BANDU 2016.
SUTA-MESURA 6.1.
AGIUDUS A
S’AVIAMENTU DE IMPRESAS PO IS GIÒVUNUS
MESSÀIUS
SUTA-MESURA
4.1 – AGIUDU A INVESTIMENTUS IN IS AZIENDAS DE MESSARÌTZIA – PACHITU GIÒVUNUS
Is domandas de agiudu ant a podi essi presentadas de su 15 de cabudanni 2016 a su 16 de gennàrgiu
2017.
Totu sa documentazioni fait a ndi dda scarriai de su link chi
sighit: http://www.sardegnaagricoltura.it/index.php?xsl=474&tdoc=&s=14&v=9&c=3501&id=53640&va=
-------------------------------
PROGRAMA DE SVILUPU RURALI
2014/2020 – SUTA-MESURA 6.1 – AGIUDUS A S’AVIAMENTU DE IMPRESAS PO IS
GIÒVUNUS MESSÀIUS MODALIDADI SIMPLI (NO
FATA IN S’ÀMBITU DE SU PACHITU GIÒVUNUS)
- BANDU 2016.
MESURA 6.1
AGIUDUS A
S’AVIAMENTU DE IMPRESAS PO IS GIÒVUNUS
MESSÀIUS
MODALIDADI SIMPLI (NO FATA IN S’ÀMBITU DE SU PACHITU GIÒVUNUS)
Is domandas de agiudu ant a podi essi presentadas de su 15 de cabudanni 2016 a su 16 de gennàrgiu 2017.
Totu sa documentazioni est de scarriai a su link: http://www.sardegnaagricoltura.it/index.php?xsl=474&tdoc=&s=14&v=9&c=3501&id=53642&va=
COMUNU DE GIAUNI
BANDU PROGRAMA SPERIMENTALI PO
INTERVENTUS DE CUNTRASTU A SA POBURESA MANNA (cunforma a su comma 23 de sa L.R. 5/2015)
LÌNIA 3 SALDU 2014 – ANNUALIDADI 2015
SU RESPONSÀBILI DE SU SERVÌTZIU
In atuatzioni de is lìnias guida aprovadas de
sa deliberatzioni de sa G.R. n. 48/7 del 02.07.2015 chi pertocat is critèrius
po s'agiudu econòmicu a famìllias e personas in situatzioni de poburesa e
disàgiu, annualidadi 2015,
fait sciri a
totu is tzitadinus ca:
s'Amministratzioni comunali bolit fai sa graduatòria
de su programma subratzitau
LÌNIA DE INTERVENTU N. 3
Contributu cun atividadi de interventu de traballu
Recuisitus
generalis de amissioni
Intrant in s'interventu
is tzitadinus e is famìllias insoru reisdentis in
Giauni, chena de rèditu o cun pagu rèditu.
Organizatzioni
de su servìtziu
Is inserimentus in su traballu ant a essi
manigiaus cun s’afidamentu de su servìtziu a una Cooperativa de arratza B,
specializada in su setori.
Sa durada e su tanti de s’inserimentu in su
traballu at a essi deteminau cunforma a su nùmeru de is domandas chi arribant e
a sa disponibilidadi finantziària.
In sa basi de s’ISEE arriciu
s’amministratzioni comunali at a fai sa graduatòria generali. S’interventu at a
essi donau tenendo contu de is risorsas finantziàrias de s’Enti, e duncas ant a
tenni s’agiudu is primus in graduatòria fintzas a s’acabu de su dinai.
Is modalidadis de erogatzioni de su
contributu e duncas su scioberu de sa lìnia de interventu at a essi inditada in su pianu personalizau de su progetu de agiudu firmau de su beneficiàriu e de su
Responsàbili de su Servìtziu Sotziali e chi depit fai unu percursu de bessida
de sa cunditzioni de poburesa. Chi is impènnius pigaus e firmaus in su progetu
de agiudu no siant arrespetaus s’at a
blocai s’erogatzioni de su contributu.
Is interessaus ant a depi presentai domanda
formali de inserimentu cumpilendi su mollu predispostu de su Servìtziu Sotziali
e at a depi arribai a s’Ufìtziu Protocollu aintru de is 14.00 de su 22 de Mesi de Argiolas 2016 cun sa documentatzioni chi sighit:
1) Còpia de su documentu de identidadi de su chi
pedit;
2) Tzertificatzioni ISEE donada de unu centru
Autorizau de assistèntzia fiscali (CAF).
At a podi essi
presentada UNA DOMANDA SCETI po nùcleu familiari.
Po
su ritiru de is mollus e po atras scedas fait a pediri a s’Ufìtziu de su
Servìtziu Sotziali opuru consultai su situ internet www.comune.genuri.vs.it - intrai in albo pretorio online - setzioni
avisus.
Giauni,
s’11 de Mesi de Argiolas 2016
-------------------------
MANIFESTATZIONI DE
INTERESSU "IDEAS PROGETUALIS" PO SA PREDISPOSITZIONI DE SU PRANU DE
ATZIONI LOCALI 2014-2020 GAL MARMILLA
Su Gal Marmilla bolit arregolli is ideas e atzionis/progetus chi
potzant essi riferìbilis a is tres àmbitus temàticus definius in su percursu
partecipativu ativau in su territòriu:
- Filieras e sistemas produtivus;
- Benis e atratoris culturalis;
- Inclusioni sotziali.
Chini siat interessau (Entis pùbricus, Aziendas privadas, is
Assòtzius de categoria etc..) chi bivit in su territòriu podit presentai una
manifestatzioni de interessi imperendi su mollu preparau e ddu presentai a su
GAL Marmilla aintru de su 19 de Mesi de Argiolas 2016.
Mara Arbarei, su 13 luglio 2016
---------------------
PLUS DISTRETU DE SEDDORI
- PROGRAMMA SPORT TERAPIA - PROGRAMMA SPERIMENTALI DE SPORT TERAPIA PO PERSONAS
CUN DISABILIDADI. L. R. 9 DE MARTZU 2015, N.5, D.G.R. N.63/14 DE
SU 15.12.2015.
S’Enti Capofila Comunu de Seddori - Àmbitu
PLUS Distretu de Seddori
Bida sa Deliberatzioni de sa Giunta
Regionali n.63/14 de su 15.12.2015 chi at aprovau po s’annu 2015 su programma
de sport terapia finalizau a sa realizatzioni de progetus de promotzioni e
difusioni de su sport in favori de is sugetus diversamenti àbili, de svilupai
in collaboratzioni cun is Assòtzius/Enti sportivus iscritus in su albu relativu
chi òperint sceti in su campu de sa disabilidadi, e donat sa gestioni de is
risosrsas a is àmbitus Plus.
COMÙNICAT
Ca funt abertus is trèminis po sa
presentatzioni de Progetus de promotzioni e difusioni de su sport in favori de
is sugetus diversamenti àbilis.
Is assòtzius interessaus ant a depi
presentai domanda de finantziamentu a su Àmbito Plus di Seddori, Enti capofila
de su Comunu de Seddori, segundu is modalidadis descritas in s’avisu e trasmiti
progetu aposta imperendi sa modulìstica aprovada.
Sa busta cun sa documentatzioni at a
depi essi trasmìtiu cun arracumandada cun avisu de ricevimentu o cun agentzia
de recàpitu autorizada aintru de su 22.08.2016
(at a balli su bullu de sa posta). At a podi essi cunsegnau a manu sceti a s’ufìtziu protocollu de su Comunu de
Seddori in Via Carlo Felice, 201 - 09025 Seddori de is 10.30 fintzas a is 13.00
de su 22.08.2016.
Mara Arbarei, su 12 de Mesi de Argiolas 2016
--------------------------
ALLÒGIUS ÀREA
INTERVENTUS DE EDILÌTZIA RESIDENTZIALI PÙBRICA PO FAI N.
4 DOMUS – A.R.E.A. LC. GRUXI NORISCUS
ATUATZIONI
INTERVENTU
SI
FAIT SCRI A TOTU SA CITADINÀNTZIA CA, INTÈNDIA SA DITA ESECUTRICI DE IS
TRABALLUS, S'INGHITZU DE IS TRABALLUS PO FAI N. 4 DOMUS POPULARIS EST PREVÌDIU
PO SU 15.06.2016.
Giauni, su 3 de Làmpadas 2016
--------------------------
INTERVENTUS
DE EDILÌTZIA RESIDENTZIALI PÙBRICA PO FAI N. 4 DOMUS POPULARIS – A.R.E.A. LC.
GRUXI NORISCUS
ATUATZIONI
INTERVENTU
Su sìndigu
pro tempore de su Comunu de Giauni comùnicat su chi sighit:
Su comunu de Giauni in data 30.12.2010 at firmau cun s'Agentzia
Regionali po s'Edilìtzia Abitativa – A.R.E.A. – sa cunventzioni po sa
cuncessioni de deretu de superficie de unus 649 mq in su pianu de zona “Gruxi
Noriscus”, po fai unu interventu de edilitzia residentziali pùbrica chi
previdit sa realizatzioni de n. 4 allògius cun unu tanti de finantziamentu de €. 364.000,00.
S’Agentzia Regionali po s'Edilìtzia
Abitativa – A.R.E.A – in s'annualidadi 2012 at agiudicau s'apaltu integrau po
fai sa progetatzioni e esecutzioni de is traballus a sa Dita Pisano Bruno
Costruzioni cun sea legali in Ceraxus.
S’Agentzia Regionali po s'Edilìtzia
Abitativa – A.R.E.A – in data 08.10.2014 at presentau su progetu e fatu domanda
po otenni sa cuncessioni edilìtzia donada in data 03.12.2014 rif. n. 12, a
pustis de dd'ai bida sa Giunta Comunali
S’Agentzia Regionali po s'Edilìtzia
Abitativa – A.R.E.A – in data 31.05.2016 at fatu domanda de pròroga po
s'inghitzu de is traballus po is interventus in ogetu, pighendi permissu de
fraigai nou n. 1/2016;
Premìtiu
su de asuba,
FAIT SCIRI A SA CITADINÀNTZIA CA,
INTÈNDIA SA DITA ESECUTRICI DE IS TRABALLUS, S'INGHITZU DE IS TRABALLUS PO FAI
N. 4 ALLÒGIUS DE EDILÌTZIA RESIDENTZIALI PÙBRICA, EST PREVÌDIU PO SU 15.06.2016.
Giauni, 31.05.2016
SU SÌNDIGU
Danilo
Piras
Biblioteca Comunali de Giauni
APARÌCIAT
LABORATÒRIU DE ANIMATZIONI ESTIVA A SA LETURA
Podint pigai
parti is
piciocheddus de sa scola elementari
e mèdia
Acuetai!
is iscritzionis funt abertas
de su 1° a su 15
de Làmpadas 2016
ISTADI
2016: S’eus
a biri dònnia cenàbara de is 9:00
a is 12:00
De su 1° de Mesi de Argiolas
a su 5 de Austu
CENTRO DI AGGREGAZIONE SOCIALE
Via Gaspare
n° 8 – 09020 Genuri (VS)- Tel.
070/9365022
E-Mail:
cas.genuri@tiscali.it
SU CENTRU
DE AGREGATZIONI SOTZIALI
DE SU 22 DE LÀMPADAS 2016
CREARE CON LA PASTA FIMO
AT A ATIVAI:
DÒNNIA MÈRCURIS E CENÀBARA
DE IS
16:30 A IS 19:30
S’abetaus,
SU CENTRU DE AGREGATZIONI SOTZIALI
LUNIS 20 DE
LÀMPADAS
GIÒBIA 23 DE LÀMPADAS
GIÒBIA 30 DE LÀMPADAS
DE IS 16:30
A IS 19:30
S’ABETAT PO:
GIOCARE CON LA PASTA FIMO
SU CENTRU DE
AGREGATZIONI SOTZIALI DE GIAUNI
APARICIAT
PERCORSO A
DUE RUOTE
SA DE 9 EDITZIONIS
LUNIS SU 27 DE LàMPADAS 2016 DE IS 17 IN POI
NO PIGHIST IMPÈNNIU!
TOTUS IMPARI, MANNUS E PITIUS
E A a s’acabu unu
MURZIXEDDU cun d-una cuotixedda
de partecipatzioni
Po tenni prus
scedas fait a pediri a is operadoris
de su C.A.S.
PUBRICATZIONI AVISU A IS UTENTIS PO
CONGUÀLLIUS REGULADORIS ABBANOA
ABBANOA - CONGUÀLLIUS REGULADORIS
" CONGUÀLLIUS REGULADORIS ". E ita funt?
Is
conguàllius reguladoris, naus
puru "partidas pregressas", funt una componenti tarifària de
cumpetèntzia 2014, calculada e aprovada de s'Enti de Àmbitu e addepidada a
s'utèntzia in is maneras detzìdias de s’Autoridadi po s’Energia Eletrica, su
Gas e su Sistema Idricu (AEEGSI). Fintzas a su 2011 su Mètudu Tarifàriu de su
Servìtziu Idricu fut fundau in d-una previsioni de is costus ammissìbilis po is
gestionis ìdricas, sugetus, sugeta a una verìfica a pustis cunforma a is costus
operativus e a is investimentus efetivus, chi poi mudànt is tarifas de is annus a pustis.
De
su 2012 is funtzionis de regulamentatzioni de su Servìtziu ìdricu integrau funt
stètias trasferidas a s’AEEGSI chi at bogau a pillu una metodologia tarifària
noba e at dispostu chi is Entis de àmbitu contessint is conguàllius reguladoris
chi spetant a is Gestoris fintzas a su 2011. In sìntesi duncas is Conguàllius
Reguladoris rapresentant su contu de sa diferèntzia intra is costus
ammissìbilis revisionaus e is proventus tarifàrius fintzas a totu su 2011.
Su
recùperu de custas Partidas interessat totu su territòriu nazionali: gestoris
meda ant giai provìdiu a sa faturatzioni insoru; atrus funt acabendi s’iter de
emissioni.
Cumenti ddus ant calculaus e cumenti benint aplicaus?
Su
tanti de su conguàlliu regulatòriu est raportau a su consumu de dònnia clienti
e aplicau cunforma a is consumus de su 2012, faturaus a saldu. Su tanti est de
€/mc 0,5978 po su servìtziu ìdricu; €/mc 0,1085 po su servìtziu de fonniadura;
€/mc 0,2683 po su servìtziu de depuratzioni. Prus pagu est stètiu su consumu in
su 2012, prus bàsciu est su tanti de su conguàlliu.
Scadèntzias nobas e ratas prus ladas.
Otu ratas de 18 € in mèdia donniuna: is
conguàllius reguladoris s’ant a podi pagai cun scadèntzias fintzas a su 2019 o
in una rata sceti. S'Autoridadi po s’energia elètrica, su gas e su sistema
ìdricu iat difatis cuncèdiu a Abbanoa de riscuoti is tantis pedius spostendi is
scadèntzias de pagamentu. S’arresurtau est stètiu tentu gràtzias a unu traballu
mannu chi at biu cumenti e protagonistas s’Amministratzioni regionali e
Abbanoa: sa Càscia Conguàllius, po sa primu borta in su setori de s’ìdricu, at
cuntzèdiu unu interventu chi at permìtiu de pediri is “partidas pregressas” a
pustis de 4 annus, meda prus fàcili de sa previsioni precedenti chi previdiat
de podi saldai su dèpidu aintru de unu annu. Ma ita sutzedit imoi?
Faturas in arrivu: labai cumenti tocat a
si cumportai.
Chini at giai pagau sa bulleta de is
conguàllius regualdoris, sendi in règula, no at a arriciri atras
sollecitatzionis de pagamentu. Chini iat arriciu sa fatura ma no iat saldau su
dèpidu o dd’iat fatu sceti a metadi, at a arriciri is bulletinus de pagamentu
de is ratas cun is datas agiornadas.
Poita
ant detzìdiu de fai is conguàllius reguladoris. E ita funti s conguàllius reguladoris? Funt una parti de sa tarifa chi spetat a
su gestori e chi pertocat spesas tentas in su passau.
In Sardìnnia po malasorti s’aplicatzioni in
passau de una tarifa prus bàscia de cussa de sa mèdia nazionali no at permìtiu
nimancu de coberri is costus de gestioni. Una situazioni fata ancora prus gravi
de su fatu chi sa Sardìnnia bantat su record natzionali de dipendèntzia de
bacinus de superfìcia: is àcuas funt de calidadi scarsa e tenint abisòngiu de
costus artus meda po essi potabilizadas. Custus costus, cumenti nau, no funt
mai stètius suportaus de tarifas adeguadas. E puru is livellus de dispersioni
ìdrica fiant e funt artus meda: s'àcua (produta
de Abbanoa cun costus artus meda) si perdit po prus de su 53 po centu in
arretzas tropu malas, chi no ant tentu nisciuna arratza de arràngiu in is annus
passaus. S'introdutzioni de is conguàllius
reguladoris serbit duncas a sanai una situatzioni de grandu scuilìbriu.
Detzìdius de Egas cun modalidadis de
aplicatzioni pretzisadas de s'autoridadi natzionali, ant a essi torraus a poni
in sa calidadi de su servìtziu e in s'eficièntzia de arretzas e impiantus. No
est, difatis, unu conguàlliu retroativu, ma de una cumponenti de sa tarifa 2014
chi spetat a su Gestori e chi tenit contu de su disallineamentu intra is costus
amissìbilis (operativus e po investimentus)
tentus in su passau e is costus po s'utèntzia.
Abbanoa, cumenti ant giai fatu atrus gestoris,
est duncas fadendi sa faturatzioni, sighendi sa programatzioni noba (ratas prus
ladas, scadèntzia a pustis).
Candu scadint is faturas e cumenti est su pagamentu?
Su pagamentu de is faturas podit
essi fatu cun modalidadi ùnica (rata unica) o in modalidadi
dilatzionada in 8 ratas (foras chi siant faturas piticas) cun s'ùrtima
scadèntzia su 31.12.2019. Su pagamentu cun modalidadi dilatzionada previdit
s'adèbitu de is interessus in sa basi de is tassus inditaus in sa setzioni
"Tasso di Interesse" (postus in craru in is comunicatzionis chi
s'agatat acanta de su bulletinu de pagamentu):
Is scadèntzias de
is ratas funt:
N°
Rata Scadèntzia
1°
Rata 15/06/2016
2°
Rata 31/10/2016
3°
Rata 28/04/2017
4°
Rata 31/10/2017
5°
Rata 30/04/2018
6°
Rata 30/11/2018
7°
Rata 28/06/2019
8°
Rata 31/12/2019
Poita est prevìdiu unu
tempus prus mannu po su pagamentu e unu nùmeru prus artu de ratas?
Sa Regioni Sarda e Abbanoa ant pediu a s'AEEGSI e otentu sa possibilidadi de
otenni una aina de anticipatzioni finantziària de sa Càscia Conguàllius
natzionali, po permiti unu postìcipu de is scadèntzias e unu nùmeru prus artu
de ratas. Po otenni custa anticipatzioni o sa possibilidadi de teni unu
postìcipu de iscadèntzias e unu nùmeru prus artu de ratas. A otenni custa
anticipatzioni at permìtiu de spostai is scadèntzias e sa possibilidadi de
tenni una dilatzioni (de 4 annus, de màiu 2015, rispetu a is 12 mesisi prevìdius
a s'inghitzu).
Po
atras scedas tocat a andai a su situ Abbanoa: http://www.abbanoa.it/conguagli-regolatori
-----------------------
INFORMATIVA IMU E TASI 2016
IMU
APROVADA CUN DELìBERA C.C. N. 8 DE SU 12/04/2016 S'ALìCUOTA
PO S’ANNU 2016
Benint innoi de sighida postas is alìcuotas aplicadas
a is arratzas diferentis de imòbilis:
- PRIMU DOMU IN CAT. A1/A8/A9 E ARRELATIVAS PERTINÈNTZIAS:
4 PO MILLI
- SEGUNDU DOMU, ATRUS FABRICAUS E ÀREAS FABRICÀBILIS: 4,6
PO MILLI
- IMMÒBILIS CATASTALIS CAT. D "IMMOBILI
PRODUTTIVI", FORAS DE SA CAT. D/10, 2 PO MILLI
- FABRICAUS RURALIS STRUMENTALIS ESENTIS
TASI
Cun deliberatzioni de Consillu Comunali n. 7 de su 12/04/2016
s’amministratzioni at deliberau
de azerai s’alìcuota TASI po s’annu 2016, duncas nudda
est dèpiu po custa pagamenta.
Mara Arbarei, su 7 de mesi de Làmpadas 2016
ELETZIONIS
AMMINISTRATIVAS DE SU 5 DE LÀMPADAS
SI FAIT SCIRI CA PO DOMÌNIGU SU 5 DE
LÀMPADAS 2016 FUNT CUNVOCAUS IS CUMÌTZIUS ELETORALIS PO
S’ELETZIONI DIRETA DE SU SÌNDIGU E DE SU CONSILLU COMUNALI.
S’AT A VOTAI DOMÌNIGU SU 5 DE
LÀMPADAS DE IS 7,00 A IS 23,00 – SU SÈGIU ELETORALI EST IN BIA GASPARE, N. 8 IN IS LOCASLIS DE SU
CENTRU DE AGREGATZIONI SOTZIALI. SU SPÒLLIU DE IS SCHEDAS AT A INGHITZAI A S’ACABU DE IS OPERATZIONIS DE
VOTU.
---------------------------
PUBRICATZIONI AVISU PO ARREGORTA
FIRMAS PO "REFERENDUM SOTZIALIS"
REFERENDUM SOTZIALIS
Campànnia de arregorta de firmas “Referendum
sotzialis” po sa scola,
is benis comunus, is trivellas e inceneridoris, po ses chistionis de referendum
e una petitzioni populari:
- Chistioni 1 – Abrogatzioni de normas po is finantziamentus
privaus a sìnguals scolas pùbricas o privadas (Lei 107/2015)
- Chistioni
2 – Abrogatzioni de normas po su
poderi de su dirigenti de scioberai is maistus e professoris de premiai in
dinai e po su comitau de valutatzioni (Legge 107/2015)
- Chistioni
3 – Abrogatzioni de normas po s’òbrigu
de a su mancu 400-200 oras de alternàntzia scola-traballu (Legge 107/2015)
- Chistioni
4 – Abrogatzioni de normas po su poderi
discretzionali de su dirigenti scolàsticu de scioberai e cunfirmai is maistus e
professoris in sa sea. (Legge 107/2015)
- Chistioni
5 – Firmai atividadis nobas de circa de
idrocarburus. (Legge 9/1991)
- Chistioni
6 – Blocai su Pianu Natzionali po
inceneridoris nous e bècius, abrogazioni partziali de s’art. 35 de sa Lei 133/2014
- Petitzioni populari cunforma a s’art. 50 de
sa Costitutzioni, po fai lei in matèria de deretu a s’àcua e de gestioni
pùbrica e partecipativa de su servìtziu ìdricu integrau.
Is firmas si podint depositai in su comunu, in
s’Ufìtziu de Segreteria in is oràrius de abertura a su pùbricu.
Giauni, su 23 de màiu 2016
----------------------------
ELETZIONIS COMUNALIS 2016 – AGIUDUS PO IS ELETORIS SARDUS CHI BIVINT FORAS
DE STADU
ISTRUTZIONIS
A chini spetat:
- eletoris sardus chi bivint foras de stadu;
Cunforma a sa L.R. 9/1984 e cambiamentas e aciuntas de
apustis, is eletoris sardus chi bivint foras de stadu e iscritus a s’AIRE ddis
spetat unu contributu cunforma a su chi ant spèndiu po andai a su comunu de iscritzioni
Aire po is eletzionis in ogetu.
Su contributu benit anticipau de su comunu a pustis
chi is beneficiàrius presentant documentazioni idònea chi cumpravat is spesas
de viàgiu chi podint balli (billetus, cartas de imbarcu, documentus chi
amostant sa propiedadi de sa màchina de s’eletori, ecc.).
Su deretu a custu contributu spetat a is emigraus
foras de stadu, iscritus a s’A.I.R.E. o chi tèngiant in cursu sa pràtiga de
iscrituzioni atestada de s’Ufìtziu Consolari de su Stadu èsteru de anca
arribant.
No tenint deretu a su contributu is eletoris chi funt
foras de stadu po arrexonis de stùdiu o po traballu a tempus determinau chi no
podint po lei trantziri sa residèntzia foras de stadu po lei.
Su viàgiu s’at a depi fai aintru de is duus mesis
prima de is eletzionis (arribu a su comunu sardu) e no a pustis de duus mesis
(partenza po foras de stadu).
Su contributu est cunforma a is spesas de viàgiu
tentas e cumenti si siat fintzas a unu màssimu de € 250,00 po is eletoris chi
benint de is stadus de Europa, e € 1.000,00 de cussus de foras de Europa, cunforma a sa lei regionali n. 12 de su 23/05/2013,
art. 4, comma 7.
Po tenni atras scedas fait a si collegai a su situ de
sa Regioni: http://www.regione.sardegna.it/j/v/48?s=1&v=9&c=64&c1=1292&idscheda=289257
Giauni, su 20 de màiu 2016
----------------------
PUBRICATZIONI DE SA CIRCULARI DE SA PREFETURA DE CASTEDDU N. 0035584 DE SU 17/05/2016
PO AGIUDUS IN DINAI PO IS VIàGIUS
ELETZIONIS AMMINISTRATIVAS DE SU 5 DE LÀMPADAS 2016
Circulari de sa Prefetura de Casteddu n. 0035584 de su
17/05/2016 chi tenit po ogetu: Agiudus in dinai po is viàgius ferroviàrius, in
mari e autostradalis.
In sa Setzioni Servizi al
cittadino-Albo-Avvisi ai Cittadini fait a ndi scarriai sa Circulari.
Giauni, su 20 de Màiu 2016
----------------------------
PUBRLICATZIONI
MANIFESTU PO VOTU DOMITZILIARI PO ELETORIS CHI TENINT INFERMIDADI
ELETZIONI DIRETA DE SU SÌNDIGU E DE SU CONSILLU
COMUNALI DE DOMÌNIGU SU DE LÀMPADAS 2015
Votu domitziliari po eletoris chi tenint infermidadi chi no ddis permitit de
si movi de domu
SU S Ì N D I G U
FAIT SCIRI
CA
Is eletoris chi tenint una infermi dadi chi no ddis
permitit de si movi de sa domu anca bivint e is eletoris chi tenint
infermidadis gravis chi funt in cunditzionis de dipendèntzia continuativa e
vitali de aparechiaduras eletromedicalis chi no ddis permitint de si movi de sa
domu anca bivint, podint votai pedendi a su Sìndigu de su Comunu insoru aintru
de su 16 de Màiu 2016, (sa de 20 diis ainnantis de sa votazioni), cun is
mollus de decraratzioni aposta chi funt disponìbilis in s’Ufìtziu Eletorali de
su Comunu, chi est a dispositzioni po atrus acraramentus puru.
Giauni, su 27 de abrili 2016
----------------------
ELETZIONIS AMINISTRATIVAS ELETZIONI DIRETA
DE SU SÌNDIGU E DE SU CONSILLU COMUNALI DE DOMÌNIGU SU 5 DE LÀMPADAS 2016 -
PUBRICATZIONI MANIFESTU DE CUNVOCATZIONI DE IS CUMÌTZIUS ELETORALIS
ELETZIONI DIRETA DE SU
SÌNDIGU E DE SU CONSILLU COMUNALI
DE DOMÌNIGU SU 5 DE LÀMPADAS
2016
COMUNU DE GIAUNI
SU SÌNDIGU
Biu s’artìculu 18 de su testu ùnicu de is leis po sa cumpositzioni e
s’eletzioni de is òrganus de is amministratzionis comunalis, aprovau cun
decretu de su Presidenti de sa Repùblica 16 màiu 1960, n. 570;
Bida sa lei 25 martzu 1993, n. 81, chi cuntenit normas po s’eletzioni
direta de su sìndigu e de su consillu comunali;
Biu su decretu de su Presidenti de sa Repùblica 28 abrili 1993, n. 132, cun
su regulamentu de atuatzioni de sa lei 25 martzu 1993, n.81, in matèria de
eletzionis comunalis;
Biu su decretu legislativu 18 de austu 2000, n. 267, chi at aprovau su
testu ùnicu de is leis po s’ordinamentu de is entis localis;
Biu s’art. 1, comma 399, primu frasi, de sa lei 27 de mesi de idas 2013, n.
147, chi cuntenit dispositzionis po fai su bilànciu annuali e pluriennali de su
Stadu (lei de stabili dadi 2014);
FAIT SCIRI
ca, cun decretu de su Prefetu de sa provìncia in data 14 de abrili 2016,
funt stètius cunvocaus, po sa dii domìnigu su 5 de làmpadas 2016,
is cumìtzius po fai s’eletzioni direta de su Sìndigu e de su Consillu
Comunali de GIAUNI.
S’eventuali turnu de ballotàgiu po s’eletzioni direta de su sìndigu at a
essi domìnigu su 19 de làmpadas 2016.
Sa Votatzioni s’at a fai Domìnigu su 5 de làmpadas 2016 de is 7 a is
23; is eletoris chi a cuss’ora ant a essi ancora in is localis de su sègiu ant
a essi amìtius a votai.
-----------------------------
Mesuras de autoprotetzioni
in casu de alluvioni
Is
mesuras de auto protetzioni inditant is cumportamentus curretus de teni chi
acuntessitu una emergèntzia. Su de sciri chi su logu anca si bivit, si
traballat o unu s’agatat, arriscat unu alluvioni agiudat a preveni e afrontai
mellus is situatzionis de emergèntzia. Chi acuntessit prenas lampu (flash
floods) tocat a connosci is normas elementaris de autoprotetzioni, poiuta ca is
undas de prena in de is arrius e frùminis, is franas funt fenòmenus lestrus
meda e no permitint de abetai avisus de foras. Sa protezioni tzivili intervenit
sceti po sucurri is vìtimas e torrai a poni a postu is cunditzionis de normali
dadi e duncas s’ùnica protezioni chi andat beni est sa chi fadeus a solus.
Tocat a
si informai sèmpiri de cumenti càmbiat su tempus, castiai su giassu internet
SardegnaProtezioneCivile anca at a fai a ligi totu is scedas utilosas, ascurtai
s’arràdiu o castiai sa televisioni po sciri de avisus de cunditzionis de tempus
malu o de allertas de protezioni tzivili, e arrispetai sèmpiri is
dispositzionis de is entis localis e de protezioni tzivili chi nci funt po su
sistema de allertamentu e sa gestioni de s’emergèntzia.
In particulari,
arregordat:
• Est de
importu a connosci cali eventus alluvionalis tìpicus podint acuntessi in su
territoriu tuu. Su Sìndigu tuu est obrigau a predisponi su pranu comunali de
protezioni tzivili po s’arriscu idràulicu e idrogeològicu e a ti informai anca
funt is zonas a arriscu e is àreas de emergèntzia. Pretendi de connosci custas
cosas candu seus trancuillus in is diis de soli (“in tempus de paxi”), no candu
seus in emergèntzia. Pretendi chi ti pòngiant a disposizioni su Pianu, o unu
riassuntu, in sa manera prus apropriada. Est unu diritu cosa tua po ti sarvai e
sarvai is chi ti funt acanta!
• Chi in
su territòriu tuu nci at stètiu alluvionis in passau, fortzis ndi at a torrai a
ai in su benidori puru!
• Chi,
invece, in su territòriu tuu no ddui at mai stètiu alluvionis, no est nau chi
no potzant acuntessi!
• A
bortas no est fàtzili a stabilissi cun pretzisioni candu e innoi ddui ant a
essi is alluvionis e iat a podi acuntessi chi no siast avisau in tempus; s’àcua
podit atziai a lestru meda, de unu o duus metrus puru in d-unus cantu minutus;
• Certus logus s’allagant
prima de atrus. In domu, is àreas prus pirigulosas funt is cantinas, is pianus
seminterraus e is pianus terra;
• In foras, funt prus
pirigulosus is passàgius asuta de terra, is tretus a costau de is argini e de
is pontis, is bias cun grandu pendentza e in generali totu is zonas prus biscia
de su territòriu a fùrriu anca ddui at fremono;
• Sa fortza
de s’àcua podit fai dannu a is edifìtzius e a is infrastruturas (pontis,
terraprenus, àrginis) e cussus prus pagu sigurus ndi iant a podi arrui totu in
d-una borta;
Tui puru,
cun atzionis simplis, podis agiudai a arredusi s’arriscu:
• Chi
biis àliga scavuada, putzetus tupaus, arrius o frùminis mesu tupaus, etc,
naraddu a su Comunu cosa tua;
• Pedi a
su comunu, cumenti giai arregordau, scedas de su Pianu comunali de Protetzioni
Tzivili, po sciri cali funt is àreas chi si podint allagai, is bias po si fuiri
e is àreas de emergèntzia siguras de sa tzitadi, de sa bidda o de su logu anca
bivis: chi no s’agatat, pedi chi ddu fetzaint, aici podis sciri e cumenti ti
cumportai;
• Circa
is ainas chi su Comunu e sa Regioni manigiant po donai s’allerta e sighi a essi
sèmpiri informau. Sa Regioni manìgiat su situ istitutzionali Internet: http://www.sardegnaambiente.it/protezionecivile/
•
Assiguradì chi sa scola, o su logu de traballu, arriciant is allertas e
tèngiant unu pianu de emergèntzia;
• Chi in
sa famìllia tua ddui at personas chi tenint abisòngiu de assistèntzia
particulari, càstia chi in su pianu de emergèntzia comunali ddui siant is
mesuras specìficas chi tocat a fai s’evacuatzioni;
• No
alloghist benis de valori in cantina, in su pianu de bàsciu, o in atrus logus
chi si iant a podi allagai;
• Assigura-tì
chi, in casu de netzessidadi, fetzat a arribai allestru a is pianus prus artus
de domu tua;
• Alloga
in domu, in d-unu logu fàcili anca arribai, una fotocòpia de is documentus, una
cascita de su pronto soccorso, butìllias d’àcua de bufai, cosa de papai chi
fetzat a allogai, càmbiu de biancheria, una pila elètrica, un’arràdiu a pilas,
stivalis de gomma e assigura-tì chi donniunu in domu scìpiat anca funt.
E ita fai
- Candu
mandant una allerta po arrisciu meteorològicu, idràulicu e idrogeològicu
• Tocat a
teni sèmpiri a disposizioni una pila elètrica e un’arràdiu a baterias, po si
sintonizai a is statzionis localis e ascurtai atras sinnalatzionis ùtilis;
• Cundividi
su chi sciis po s’allerta de protetzioni tzivili e cumportamentus curretus;
• Assigura-tì
chi totu is personas chi podint essi a arriscu connosciant sa situatzioni;
• No
tocat a dormiri in is pianus de asuta e no ddui abarrist;
• Protegi
cun paratias o sachitas de arena is localis chi funt in su pianu strada e serra
is gennas de cantinas, seminterraus o garàgius sceti chi no t’esponis a
pirìgulus;
• Abarra
sceti in domu;
• Chi ti
depis spostai amarolla, vàluta prima su percursu e no passist in is zonas chi
arriscant de s’allagai;
• Vàluta
beni chi poni in su siguru sa màchina o atrus benis podit essi pirigulosu po
tui o po is atrus;
• Verìfica
chi sa scola de fillus tuus siat informada
de s’allerta in cursu e siat pronta a ativai su pianu de emergèntzia;
• Impara
a is pipius su cumportamentu de teni in casu de emergèntzia, cumenti a serrai
su gas o telefonai a is nùmerus de sucursu.
E ita fai
in s’emergèntzia
Chi ses
in logu serrau
• No nci
calist a cantina, a su scantinau o a garàgiu po poni in siguru is benis:
arriscas sa vida;
• No nci
bessast po sarvai sa màchina o mezus de messarìtzia: est pirigulosu a abarrai
blocaus de s’acua o de su ludu. No cumbatast mai cun s’àcua o su ludu, funt
prus fortis issus;
• Chi
t’agatas in unu locali a tipu scantinau o pianu terra, artzia a is pianus
artus. NO pighis s’ascensori: si podit blocai. Agiuda a is bècius e is personas
cun disabili dadi chi s’agatant in sa domu, chi a solu no nci dda fais, pedi
agiudu a is bixinus àbilis o a is fortzas destinadas a is sucursus: Prima su C.O.C.
de su Comunu (su nùmeru de telèfunu dd’agatas in su Pianu de protetzioni tzivili),
poi, chi no nci arranescis cun su C.O.C., is Vìgilis urbanus, scuadras de Volontariau
comunali, Corpu forestali e de vigilàntzia ambientali, Carabinieris, Politzia;
• Chi
bivis in d-unu pianu artu, dona ospitali dadi a chini bivit in is pianus de
asuta, e chi ses in is pianus bàscius, pedi ospitalidadi;
• Serra
su gas, s’impiantu elètricu e su de riscaldamentu. No tochist impiantus e
aparèchius elètricus cun manus o peis sciustus;
• No
bufist àcua de su rubinetu, iat a podi essi cuntaminada ;
• Lìmita su
mangi de su cellulari: teni is manus lìberas giuda is sucursus;
• Abarra
informau (Internet, arràdiu, televisioni) po cumenti est sa situazioni e sighi
is idnitus donaus de is autoridadis.
Chi ses
in foras:
• Stèsianci
de sa zona allagada: sa velocidadi de s’àcua chi currit ti nci iat a podi fai
arrui mancai siant pagus cm. Una màchina gallègiat in pagu prus de 30 cm de
àcua, mandai pesit prus de una tunnellada: s’àcua ti ndi podit pinnigai cumenti
a unu fustigu cjhi provas a arrasisti! No nci intris mai a s’àcua chi si movit
a màchina, mancai si parrat de connosci sa strada, prus pagu puru chi est unu
passàgiu asuta de terra allagau;
• Bai
allestru a s’àrea prus acanta in artu e no andis a caladas o spèrrumus chi nci
iant pa podi franai;
• Dona a
cura anca passas, ddui iat a podi ai stampus, putzetus abertus ecc.;
• No
andis a màchina: unus cantu cm sceti de àcua puru t’iant a podi fai perdi su
controllu de sa màchina o dda fai studai: arriscas de abarrai acorrau aintru de
sa màchina cun is chi funt cun tui;
• Chi ses
a màchina, no provis a arribai anca ses andendi, ma agata arriparu in sa domu
prus acanta e segura.
• No
passist in passàgius asuta de terra, acanta de is frùminis, in si pontis: si
frimai o passai in cussus logus podit essi pirigulosu meda.
• Usa su
telèfunu sceti po tzerriai is su cursus: a teni is lìnias libera agiudat is su
cursus
• Abarra
informau de sa situatzioni e sighi is inditus donaus de is autoridadis.
Ita fai:
- A
pustis de s’emergèntzia
• Sighi
is inditus de is autoridadis prima de fai cali si siat cosa, cumenti a torrai a
domu, tirai ludu, bogai àcua de is scantinaus ecc.;
• No
passist in is bias allagadas: ddui iat a podi ai stampus, foradas, putzetus
abertus o cavus elètricus segaus. In prus, s’àcua iat a podi essi incuinada de
benzina, gasòliu o atras sustàntzias;
• Dona a
cura puru a is zonas anca s’àcua s’est arretirada: su fundu de sa bia iat a
podi essi dèbili e sprufundai;
• Càstia
chi fait a torrai a allui su gas e s’impiantu elètricu. Chi serbit, pregonta a
unu tècnicu;
• Prima de
manigiai is sìstemas de scàrrigu, assigura-tì chi is arretzas de sa fònnia, is
foradas biològicas e is funtanas no siant guastas;
• Prima de
bufai s’àcua de su grifoni assigura-tì chi no siat vietau de ordinàntzias o
avisus comunalis; no papist cosa de papai chi siat stètia a cuntatu cun s’àcua
de s’alluvioni: iant a podi essi cuntaminaus..
De tenni
a portada de manu
Serbit
meda a portai sèmpiri in busciaca, o in d-unu logu chi connosciant totu is
cumponentis de sa famìllia, cosas de importàntzia fondamentali in casu de
emergèntzia cumenti a:
• Kit de
pronto soccorso e mexinas
• Cosa di
papai chi fetzat a agatai, no deperìbilis
• Crapitas
fortis, stivalis de gomma
• Scorta
de àcua de bufai
• Bistiris
grais po si cambiai
•
Impermeàbilis lìgerus o inceraus
• Pila
elètrica cun bateria de riserva, gorteddu o arrasòia multiuso
• Fotocòpia
documentu de identidadi
• Crais
de domu
• Valoris
(dinai scapu, cartas de crèditu, prendas)
• Paperi
e pinna
Nùmerus ùtilis
Nùmerus
de emergèntzia
Corpu
forestali e de vigilàntzia ambientali 1515
Emergèntzia
sanitària 118
Vigili
del Fuoco 115
Carabinieris
112
Polizia
di Stato 113
Guardia de
Finantza 117
Testu
pigau e adatau de su Situ istituzionali de su Dipartimentu Natzionali de sa Protetzioni
Tzivili (DNPC)
protezionecivile@regione.sardegna.it
©2015
Regione Autonoma della Sardegna
PROROGA SCADÈNTZIA
AVISU PÙBRICU PO DONAI IS VOUCHER A IS FAMÌLLIAS POI S SERVÌTZIUS POI SI PIPIUS
PITIUS – ANNUALIDADI 2015
PLUS – DISTRETU DE SEDDORI
Comunus de Barùmini, Forru, Furtei, Giauni,
Gèsturi, Is Pratzas, Lunamatrona, Pauli Arbarei, Samassi, Seddori, Segariu,
Serramanna, Serrenti, Setzu, Siddi, Tuili, Turri, Ussaramanna, Mara Arbarei,
Biddanoa de Forru, Biddanoafranca
Azienda Sanitària
Locali n. 6 – Seddori
Provìncia de su Campidanu de Mesu
UFÌTZIU DE PIANU
Via A. Riva Villasanta, 147 – tel. 070/9383308/310 – email: ufficiodipianosanluri@gmail.com
VOUCHER FAMÌLLIAS PO IS
SERVÌTZIUS PO S’INFÀNTZIA 2015
SU RESPONSÀBILI DE S’UFÌTZIU PO SA PROGRAMATZIONI E SA GESTIONI DE IS
SERVÌTZIUS A SA PERSONA
FAIT SCIRI
Ca cun Determinatzioni prot.gen.
n. 443 de su 31.03.2016 eus prorogau sa scadèntzia de sa presentatzioni de is
domandas poi s servìtzius po s’infàntzia, cunforma a su bandu giai aprovau cun
Determinatzioni n. 251 de se 26.02.2016.
Sa pròroga at tocau a dda fai po
agiudai is tzitadinus chi tenint dificultadi po mori de s’INPS chi est
trighendi a donai s’ISEE 2016.
Po atras scedas fait a domandai a
s’istrutori amministrativu Marianna Meloni in s’ufìtziu de pianu, Via A. R.
Villasanta n. 17 Seddori, su lunis, martis, mèrcuris, giòbia e cenàbara de is
10.00 a is 12.00 (tel. 070/9383308/310 – Fax. 070/9301709 - email: ufficiodipianosanluri@gmail.com)
Seddori, su 31 de martzu de su 2016
Sa Responsàbili de s’Ufìtziu po sa Programatzioni
e Gestioni de is servìtzius a sa Persona
Luisa Angela
Pittau
--------------------------
Agenzia delle Entrate
Ufìtziu Provintziali de Casteddu – Territòriu
Pubricizatzioni
de is datus censuàrius nous de is partixeddas catastalis ogetu de agiornamentu
a pustis de is decraratzionis donadas a is organìsmus pagadoris in s’annu 2015.
(cunforma a s’art. 2, comma 33, de su decretu lei 3 de
mesi de lodàminis 2006, n. 262, cunvertiu cun modificatzionis de sa lei 24 de
donniassantu 2006, n. 286, e mudaduras e aciuntas de apustis)
________________________________________________________________________________
Su 30 de
mesi de idas 2015 est stètiu pubricau in sa Gazzetta Ufficiale su comunicau de s’Agenzia delle Entrate chi
cuntenit is elencus de is Comunus anca ant cumpletau s’agiornamentu de is
partixeddas catastalis chi ddis ant cambiau su chi ddui fut arau in su 2015.
S’agiornamentu
de is informatzionis censuàrias relativas a is terras iscritas in sa banca datus catastalis est stètiu fatu,
cunforma a s’art. 2, comma 33, de su decretu de lei de su 3 de mesi de ladàmini
2006, n. 262, in sa base de is elencus donaus de Agea (Agenzia per le
erogazioni in agricoltura), chi ddus at fatus tenendi contu de is
decraratzionis donadas, in s’annu 2015, a is organismus pagadoris arreconnotus
de is contributus agrìculus.
Cumenti castiai is agiornamentus – Is elencus de is partixeddas agiornadas1 funt disponìbilis puru in su situ internet de
s’Agenzia delle Entrate. In prus, in is 60 diis apustis de sa data de
pubricatzioni in sa Gazzetta Ufficiale, podint essi bius in s’albu online de su
Comunu de cumpetèntzia, e in sa sea de s’Ufìtziu provinciali - – Territòriu chi est in Casteddu via Jenner
21, de su lunis a sa cenàbara de is 8:00 a is 12:30.
Chi no torrant is contus - Is contribuentis chi agatant calincuna cosa chi no torrat in s’agiornamentu
podint presentai una richiesta de riesami in autotutela.
Sa richiesta
no strobat po su trèmini de 120 diis po presentai s’arricursu.
Is
arricursus contras a sa variatzioni de is rèditus, cunforma a s’art. 2, comma
2, de su decretu legislativu 31 de mesi de idas 1992, n. 546, e mudaduras e
aciuntas de apustis, ant a podi essi propostus aintru de 120 diis de sa
pubricatzioni in sa Gazzetta Ufficiale de su comunicau de s’Agenzia
subratzitada.
De su 1° de
gennàrgiu, s’arricursu tenit puru is efetus de unu reclamu e podit cuntenni una
proposta de mediatzioni.
Su Diretori
Sergio MURA
------------------------------
PUBRLICATZIONI AVISU PO ARREGORTA DE FIRMAS PROPOSTA DE LEI PO
INVIOLABILIDADI DE SU DOMITZÌLIU LEGÌTIMA DIFESA – SCADÈNTZIA 20 DE MÀIU 2016
A movi de oi, 7 de Abrili, in s’Ufìtziu de Segreteria in is oràrius de
abertura a su pùbricu ant a essi a dispositzioni is mollus de firma po sa
Proposta de Lei de Initziativa Populari cunforma a s’art. 71 de sa
Costitutzioni e de s’art. 48, in relazioni a s’art. 7 de sa lei 25 de màiu 1970
n. 352.
“MESURAS URGENTIS PO SA MÀSSIMA TUTELA DE SU DOMITZÌLIU E PO SA DIFESA
LIGÌTIMA”
1.
Pubrlicada in sa Gazeta Ufitziali n. 40 de su 18
de friaxu 2016, proposta de “Italia
dei Valori".
Scadèntzia fissada po s’arregorta de is Firmas a su 20 de Màiu 2016.
In sa Setzioni Servizi al cittadino-Albo-Avvisi ai cittadini ddui est sa Locandina
Giauni, su 7 de abrili 2016
----------------------------
Pubricatzioni
Manifestu Revisioni Dinàmica de is Listas Eletoralis
2.
REVISIONI DINÀMICA DE IS LISTAS ELETORALIS
3.
SU SìNDIGU
4.
Biu su testu ùnicu vigenti de is Leis po tenni e revisionai is listas
eletoralis, aprovau cun D.P.R.20 martzu 1967, n. 223 e modìficas e aciuntas chi
sighint;
5.
Bida sa circulari de su Ministeru de s’Internu Miaitse n. 6 in data 13 de
Friaxu 2002;
6.
Bida sa circulari de su Ministeru de s’Internu n. 78 de su 14 de Abrili 2005.
7.
FAIT
SCIRI
8.
Ca de su 1° a su 5 de su mesi de abrili 2016, ddui ant a essi, depositadas in s’Ufìtziu Eletorali comunali, cunforma
a s’art. 32 de su testu ùnicu 20 martzu 1967, n. 233, is decisionis de su
Responsàbili de s’Ufìtziu Eletorali chi pertocant is variatzionis in is listas
eletoralis fatas cunfroma a is n. 4 e 5 de su tzitau art. 32, cun is elencus de
is eletoris iscritus e de is eletoris cancellaus.
9.
Dònnia tzitadinu ddas podit biri
aintru de custas datas.
10.
Contras a is detzisionis de su
responsabili de s’ufitziu eletorali, dònnia tzitadinu podit fai ricursu a sa
Cumissioni Eletorali Circundariali de Seddori aintru de su 10 de custu mesi cun
is modalidadis de s’art. 20 de su testu ùnicu subratzitau.
Custa pubricatzioni
tenit logu de notificatzioni a is interessaus.
SU SÌNDIGU
Mariu Contu
ASSISTÈNTZIA DOMITZILIARI
SU RESPONSÀBILI DE
SU SERVÌTZIU
In esecutzioni de sa Determinatzioni n. 17 de su 03.02 2016
Biu su D.Lgs. n. 163 de su 12.04.2006;
FAIT SCIRI
ca su 26 de Friaxu 2016 a is
10.30 in sa residèntzia munitzipali de custu Comunu, ananti de su
Responsàbili de su Servìtziu Sòtziu-Culturali, Presidenti de sa Cumissioni de
gara, ant a fai una gara cun protzedura aberta, cunforma a s'art. 55 de su
D.Lgs. n. 163/2006, e cunforma a su critèriu de s'oferta economicamenti prus
vantagiosa, cunforma a s'art. 83 de su pròpiu decretu, po donai su servìtziu de
assistèntzia domitziliari a is bècius, disàbilis e handicapaus gravis.
Giauni, 03 friaxu 2016
-------------------------------
AVISU AGIUDICATZIONI
TRABALLUS STRADA GIAUNI - TURRI
Sistema de
agiudicatzioni: Protzedura negotziada chena de pubricatzioni prima bandu de
gara art. 122 comma 7 D.Lgs. 163/2006
Tanti in dinai a
basi de asta: €.49.649,73 a prus de òneris de sa siguresa e costu de su
personali no sugetus a ribàsciu e IVA.
Tanti in dinai
de s'agiudicatzioni: €. 36.603,27
Valori del
ribàsciu de agiudicatzioni: 26,277%
Sugetu
agiudicatàriu: AMBIENTE VERDE DE CADONI ITALO & C SNC – ESCOLCA
-----------------------------
Traballu de
manutentzioni straordinària e bitumadura de sa strada rurali Giauni-Setzu -
AVISU DI AGIUDICATZIONI DEFINITIVA
Importu a basi
de asta: € 56.903,56
Ribàsciu de
agiudicatzioni: 26,35%
Tanti de dinai
in agiudicatzioni: 41.909,47
Agiudicatàriu:
MOVIMENTU TERRA E SGAVUS Dessì Andrea - SIMAXIS
------------------------------
AVISU REFERENDUM
POPULARI 17 ABRILI
S U S Ì N D I G U
F A I T S C I R I
CA
cun decretu de su Presidenti de sa Repùbrica 15 Friaxu 2016, pubricau in
sa Gazzetta Ufficiale - Serie Generali n. 38 de su 16 de Friaxu 2016, funt
stètius cunvocaus po Domìnigu 17 de Abrili 2016 is Cumìtzius po fai su
REFERENDUM POPULARI
Divietu de atividadi de circa e coltivatzioni de idrocarburus in zonas
de mari aintru de doxi mìllias de mari. Esentzioni de custu divietu po is
tìtulus abilitativus giai donaus. Abrogatzioni de sa previsioni chi custus
titulus tenint sa durada de sa vida ùtili de su giacimentu.
SA VOTATZIONI AT A ESSI DOMÌNIGU SU 17 DE ABRILI
2016, de is 7 de
amangianu fintzas a is 23; is eletoris chi a cuss’ora ant a essi ancora in su
sègiu ant a essi amìtius a votai.
S’ ELETORI, PO VOTAI, DEPIT AMOSTAI A SU PRESIDENTI DE SÈGIU SA TèSSERA ELETORALI
PERSONALI E UNU DOCUMENTU DE ARRECONOSCIMENTU.
Giauni, su 3 de
martzu 2016
---------------------------
INFORMATIVA ADESIONI SÒCIUS NOUS A SU GAL MARMILLA
Su Gal Marmilla fait sciri ca de su 25 de friaxu 2016 e fintzas a su 10
de martzu 2016, a pustis de aumentu de su capitali sotziali, fait a pigai parti
a sa Sotziedadi Gal Alta Marmilla e Marmilla Soc. Consortile A r.l., cumpilendi
e trasmitendi a su Gal sa scheda allegada (Sugetu Pùbricu o Privau). Po ndi
scarriai totu sa documentazioni tocat a si collegai a su situ: http://www.galmarmilla.it/it-it/news-ed-avvisi/2016/02/informativa-adesione-soci.aspx - Po
tenni prus scedas fait a cuntatai is ufìtzius de su Gal in is personas de: -
Responsàbili Amministrativu e Finantziàriu Dott.ssa Maria Carla Manca – Cell.
338 6612365 - Segretària Dott.ssa Maria Graziella Siuni Tel. Sea: 0783 959021
Fax : 0783 959142 e-mail: galmarmilla@tiscali.it.
Giauni,
su 1 de martzu 2016
-----------------------------
COMUNU DE GIAUNI
PROVÌNCIA DE SU CAMPIDANU DE MESU
Ufìtziu Lìngua Sarda
Su Comunu de Giauni fait sciri a totu sa
populatzioni ca torrat a aberri s’Ufìtziu Lìngua Sarda, cunforma a sa Lei n.
482/99, po favoressi su bilinguismu in dònnia logu anca ddui at una lìngua de
minoria stòrica.
S’ufìtziu lìngua sarda tenit is punnas chi
sighint:
·
tradusi de s’italianu a su sardu
is àutus de su Comunu (avisus, novas, delìberas, setzionis de su situ web);
·
fai una arregorta de is leis,
regulamentus e normativas regionalis, natzionalis e comunitàrias de tutela e
avaloramentu de is lìnguas de minoria.
·
Donai agiudu e consulèntzia a sa
populatzioni po sa ricerca de vocabolàrius, gramàticas e atrus lìburus de
lìngua e cultura sarda, linguìstica, ecc., po scriri e tradusi;
·
fai ricercas e traballus de
lìngua e cultura sarda cun sa populatzioni de sa bidda;
·
agiudai s’utèntzia chi manìgiat
sa lìngua de minoria a comunicai cun s’aministratzioni pùbrica.
S’ufìtziu aberrit a su pùbricu una borta a
sa cida in biblioteca, su mèrcuris a
meigama de is 15.30 a is 18.30.
Fait puru a scriri a s’indiritzu de posta
eletrònica vatzei@provincia.mediocampidano.it
Comunu de
Giauni
Provìncia de
su Campidanu de Mesu
Pratza Santu Giulianu, 3 – CAP
09020 GIAUNI
Tel . 070/9365128 Fax 070/9365010
www.comune.genuri.vs.it – e-mail: comune.genuri@alice.it
PROTZEDURA NEGOTZIADA, CUN CÒTIMU
FIDUCIÀRIU, CUNFROMA A S’ART. 22 COMMA 7, DE SU D. LGS 163/2006
AVISU DATA
SORTÈGIU
TRABALLUS PO ARRANGIAI IN PARTI SA
BIA DE SARTU GIAUNI- BOBADRI E DE SA BIA SINI IN LOCALIDADI “ SU CUNGIAU DE IS
OLIAS”
CIG:
5831710F51
CUP: G83D14000230004
SU RESPONSÀBILI DE
SU SERVÌTZIU TÈCNICU
In
esecutzioni de sa determinatzioni cunfroma a s’art. 15 comma 1, L.R. 5/2007 e
art. 11, comma 2, D. Lgs 163/2006;
Bida sa
setzioni VI de s’avisu arrelativu a sa protzedura de asuba, pubricau in s’albu
pretòriu on-line de su Comunu de Giauni n. 288 de su 27.06.2015 a su
15.07.2014;
FAIT SCIRI
Ca, sendi
arribadas aintru de su trèmini prevìdiu in s’avisu, unu nùmeru de
manifestatzionis de interessu prus de cuìndixi, su 27/08/2015 a is 16.00
s’at a fai su sortègiu de is operadoris
econòmicus chi ant a essi tzerriaus a presentai s’oferta econòmica cun lìtera
de invitu.
SU RESPONSÀBILI DE SU SERVÌTZIU TÈCNICU
Ing. Daniela Usai
------------------------------
Comunu de Giauni
Biblioteca Comunali
Si fait
sciri ca sa biblioteca at a essi serrada po is ferias de istadi de su 18 a su
31 de austu.
--------------------------
Comunu de Giauni
Centru de Agregatzioni Sotziali
Si fait
sciri ca su centru de agregatzioni sotziali at a essi serrau po is fèrias de
istadi de su 18 a su 31 de austu. Totu is atividadis e is laboratòrius ant a
torrai a inghitzai su 1° de Cabudanni.
LEI 162/98
AVISU
Lei 21 de Màiu 1998 n. 162
Pianus personalizaus po personas cun handicap
gravi
Pròroga Pianus personalizaus fintzas a su 31
.12.2015
e ativatzioni pianus nous
In esecutzioni de sa deliberatzioni n. 33/11 de
su 30.06.2015 si fait sciri ca is pianus personalizaus L. 162/98 annu 2015, ant
a essi prorogaus de su 01.07.2015
a su 31.12.2015 segundu is modalidadis chi sighint:
·
De su 01.07.2015 a su 30.09.2015 cun una eventuali
variatzioni de su tanti finantziau cumenti comunicau a dònnia utenti cunfroma a
s'aplicatzioni de is tabellas nobas riferidas a is classis de puntègiu;
·
De su 01.10.2015 a su 31.12.2015 at a tocai a presentai
s'ISEE nou chi at a podi determinai una modìfica de su tanti donau.
Po is pianus nous:
·
De su 01.10.2015 a su 31.12.2015, at a
tocai a presentai s'ISEE nou, sa scheda saludi, sa scheda sotziali e teni sa
tzertificatzioni de sa tzertificatzioni de sa L.104/92 a su 31.12. 2014.
Is domandas ant a depi essi presentadas aintru
de su 02 de Cabudanni 2015.
Su Responsàbili de su servìtziu
(Dott.ssa
Marta Corona)
--------------------------
INSERIMENTUS IN SU TRABALLU
AVISU
ESPLORATIVU PO MANIFESTATZIONI DE INTERESSU A PARTECIPAI A SA PROTZEDURA DE
GARA PO S’AFIDAMENTU DE SU SERVìTZIU DE
INSERIMENTU IN SU TRABALLU DE SUGETUS SVANTAGIAUS.
Afidamentu cunfroma a is artt. 20 e 27 de su
D.lgs. 163/2006 e ss.mm.ii.
Is
manifestatzionis de interessu, fata in su mòdulu, fata in su mollu giai prontu
e allegau a custu avisu, at a depi essi scrita in italianu, firmau e at a depi
arribai, in busta serrada, aintru de is 14.00 de su 15 de Mesi de Argiolas 2015
a s'indiritzu chi sighit:
COMUNU DE GIAUNI (VS) – Pratza Santu Giulianu
3, 09020 Giauni
10 de mesi de
Argiolas 2015
-----------------------------
TRASPORTu piciocheddus de sa SCOLA DE s'òBrigu
SU
RESPONSÀBILI DE SU SERVÌTZIU SÒTZIU-CULTURALI
In esecutzioni de sa
Determinatzioni nosta e totu a cuntrai n. 62 de su 18 de Cabudanni 2015
FAIT SCIRI
ca su 14 de Mesi de Argiolas 2015 a
is 10.00 in sa
residèntzia municipali de custu Comunu, ananti a su Responsàbili de su
Servìtziu Sòtziu-Culturali, Presidenti de sa Cumissioni de gara, s'at a fai una
gara cun protzedura aberta, cunfroma a s'art. 55 de su D.Lgs. n. 163/2006 e
segundu su critèriu de su prètziu prus bàsciu, cunforma a s'art. 82 de su D.Lgs. n. 163/2006, po donai su
Servìtziu de trasportu scolàsticu de su Comunu de Giauni.
Trèminis po sa presentatzioni de is ofertas
Is ditas interessadas a partecipai ant a depi
presentai s'oferta, segundu is modalidadis inditadas in su disciplinari de
gara.
Aintru de is 14.00 de su 13 de Mesi de Argiolas 2015.
18 de mesi de Argiolas 2015
-----------------------
ABBANOA SPA
Sinnalatzioni guastus – Servìtziu de Reperibilidadi
Si fait sciri ca
est ativu su servìtziu aziendali de sinnalatzioni guastus a su
Nùmeru birdi 800 022040
Is sinnalatzionis de is guastus chi benint de is Amministratzionis, de
is tzitadinuns e de s’utèntzia, benint arricidas de is operadoris telefònicus
De su lunis a sa cenàbara de is
09:00 a is 13:00 e de is 15:00 a is 17:30,
su sàbudu de is 09:00 a is 13:00.
De su primu de
austu chi benit at a essi ativa sa casella de posta tzertificada dedicada
segnalazione.guasti@pec.abbanoa.it
In su situ www.abbanoa.it funt inditaus is nùmerus de telèfunu
puru, chi, cun sa pròpiu finalidadi, is Amministratzionis e is tzitadinus
podint tzerriai su sàbudu e is festivus foras de is oràrius de ufìtziu:
Distretu de Seddori D3 – Seddori 0782.802614
070.9307905
348.6272159
329.3740056
----------------------------
AVISU DE
CUNDITZIONIS DE TROPU BASCA DE SU 18 A SU 20 DE MESI DE ARGIOLAS 2015
Si fait sciri a sa populatzioni ca
de sàbudu 18 a mesunotis de su 20 de mesi de argiolas de su 2015 at a fai basca
meda, duncas tocat a donai a cura.
20
mesi de argiolas 2015
-------------------------
UFÌTZIU
LÌNGUA SARDA
AVISU DE
CÀMBIU DE S’UFÌTZIU
Si fait
sciri ca de su 10 de mesi de Argiolas a su 10 de Austu s’Ufìtziu Lìngua Sarda
no s’agatat in Biblioteca, po mori de traballus, ma est in s’atru aposentu
mannu, anca fadiant is laboratòrius.
--------------------------
CALENDÀRIU
SERVÌTZIU SCOLA DE NUOTO - Annu 2015
SU SERVÌTZIU
SOTZIALI
Fait sciri a is babbus e is mammas de is pipius iscritus a sa scola de
nuoto 2015 apariciau de s’Unioni de is Comunus ca su cursu at a inghitzai
MÉRCURIS 15 de mesi de Argiolas e at a durai dexi letzionis, fintzas a su
14 de AUSTU.
10
de Mesi de Argiolas 2015
PAGAMENTAS COMUNALIS 2015
Sa Lei de stabilidadi 2014, aprovada cun L. 27 mesi
de idas 2013 n. 147, at introdùsiu s'Imposta Unica Comunali noba (IUC),
basada in duus presupostus de impositzioni: su primu est a teni benis immòbilis
(cun sa pròpiu disciplina de s'IMU) e su segundu collegau a is servìtzius
comunalis, cun una cumponenti dividida in duus, sa TASI (destinada
a finantziari is costus po is servìtzius indivisìbilis donaus de is Comunus) e
sa TARI (finalizada a sa cobertura de is costus po su servìtziu
de arregorta e smaltimentu de s'àliga).
S’amministratzioni
comunali, tenendi contu de s’impositzioni fiscali elvada de is ùrtimus annus
chi est totu a càrrigu de is tzitdinus, at circau de arredusi s pressioni
fiscali de is pagamentas localis traballendi asuba de totu is cumponentis IUC cumenti est inditau
asuta:
· S’IMU, abarrat cun su regimi
aplicativu de ocannu passau, cun esenzioni de s pgmenta po s domu printzipali e
is pertinèntzias suas, foras chi siant is domus classificadas in is categorias
catastalis A/1, A/8 e A/9
S’amministratzioni
comunali cun delìbera de consillu comunali n. 12 de su 19/05/2015 at
aprovau is alìcuotas IMU: at torrau a cunfirmai po su 2015 s’alìcuota de su 4,6po
milli siat poi s tras domus chi po is àreas fabricàbilis.
Sa Lei n. 34 de
su 24.03.2015, de conversioni de su D.L. n. 4 de su 24.01.2015 (decretu IMU
agricola), pubricada in G.U. n.70 de su 25/03/2015 at fatu obrigatòriu su
pagmentu de s’IMU po is terras de messaarìtzia in is comunus classificaus no
montnus msu montanus (classificatzioni
determinada de s’ISTAT).
Su Comunu de Giauni est
stètiu classificau cumenti a no montanu, duncas depint pagai s’IMU agricola siat
is coltivadoris diretus e imprendidoris de messarìtzia e no. S’alìcuota
aplicàbili po lei càmbiat de unu màssimu de su 10, 6 po milli a unu mìnimu de
su 4,6 po milli.
S’amministratzioni
comunali po no bogai atra cosa de pagai
s genti t detzìdiu de deliberai s’alìcuota mìnima prevìdia po lei po
s’annu 2015: 4,6 po milli arredusendi
de tres puntus percentualis s’alìcuota de basi fissada de su Stadu.
· Sa TASI (pagamenta
po is servìtzius indivisìbilis) tenit cumenti
a presupostu impositivu su de teni a cali si siat tìtulu domus (sa domu
printzipali puru). Funt sugetus a su prelievu
nou totu is atrus imòbilis puru e duncas is domus ruralis strumentalis e is
terras, edificàbilis puru. S’alìcuota base de sa TASI est stabilèssia in sa mesura de s’1 per
mille, chi s’Enti locali, cun delìbera apostaa de su Consillu, podit aumentai
fintzas a su 2,5 po milli.
Atra optzioni de
scioberu d s’amministratzioni est sa de arredusi s’alìcuota fintzas a dda
torrai zeru.
Su scioberu de dda
torrai a zeru est stètiu aprovau cun delììbera de consillu comunali n. 13 de su
19/05/2015.
Custu scioberu no est
stètiu fàtzili, poita ca su Stadu at arredùsiu su contributu suu po s’enti, de
unu tanti paris a su chi no est intrau, de unus €. 11.000,00
· Sa TARI (pagamenta
po s’àliga) depit coberri totu su tanti de su servìtziu de arregorta, trasportu
e smaltimentu de s’àliga. Sa disciplina de sa TARI abarrat giai gualis a sa de
su 2013 e costituisce il consolidamento della disciplina della Tares.
S’amministratzioni po
podi arredusi s’impositzioni fiscali a is contribuentis, at arredùsiu is costus
aintru de s’enti, at aplicau is coeficientis mìnimus prevìdius po lei, aat
postu is domus comunalis imponìbilis in su ruolu e at arredùsiu de su 20% in sa
parti variàbili sa pgamenta de is categorias arrelativas a ristorantis, tratorias,
osterias, pitzerias e bar, cafè e pasticerias”.
Su pianu finantziàriu e
is tarifas TARI funt stètias aprovadas cun delìbera de su consillu comunali n. 10 de su 19/05/2015.
Giauni, 9 de làmpadas 2015
-----------------------------
COMUNU DE GENURI
Provìncia de su Campidanu de Mesu
Si fait sciri ca mudat s'oràriu de sa dotoressa
Cabras. S'òrariu nou, de is comunus de Tuili e Gesturi puru, est su chi sighit:
Lunis Martis Giòbia Cenàbara Sàbudu
GESTURI 16.00
– 18.00 8.30 – 10.00 8.30 – 10.00 11.00 – 12.30 8.30 – 9.30
TUILI 11.00
– 12.00 16.00 –
18.00 16.00 – 18.00 8.30 – 9.30 -------------
GENURI 8.30
– 9.30 ------------- ------------- 16.30 – 18.00 -------------
COMUNE DI GENURI
Provìncia de su Campidanu de Mesu
Su PLUS de Seddori fait sciri ca funt bessidas is graduatòrias
provisòria po is Voucher de is famìllias po is servìtzius po is pipius pitius.
http://www.servizipubblicaamministrazione.it/Siti/gnr543/AlboPretorio/2015/2015-000250-1.pdf
Giauni, su 29 de martzu de
su 2015
COMUNU DE
GIAUNI
PROVÌNCIA DE SU
CAMPIDANU DE MESU
Tel. 070 9365128 -
Fax 070 9365010 C.F. 82001570926 – P.IVA 01904540927 comune.genuri@alice.it
PROT. 1063 su, 15/05/2015
A
SU CONSILLERI COMUNALI SENNORI/A
_________________________________
Ogetu: CUNVOCATZIONI PO SA
DII 19/05/2015.
Su sìndigu fait sciri a s.v.
ca su consillu comunali est cunvocau in sessioni ordinària, de primu
cunvocatzioni, in sa sala de is riunionis de su MUNICÌPIU,
po is 11,00 de su 19 de màiu de su 2015, e in segundu cunvocatzioni
po is 13,00 de su 20/05/2015 po chistionai de s'òrdini de traballus po sa dii
chi sighit
ÒRDINI
DE TRABALLUS PO SA DII
1. APROVATZIONI PROGRAMMA
TRIENNALI E ELENCU ANNUALI ÒPERAS PÙBRICAS – TRIÈNNIU 2015– 2017.
2. APROVATZIONI PIANU
FINANTZIÀRIU T.A.R.I.;
3. APROVATZIONI TARIFAS
T.A.R.I;
4. MODÌFICA REGULAMENTU
I.M.U.;
5. APROVATZIONIE ALÌCUOTAS
I.M.U.;
6. AZERAMENTU ALÌCUOTAS
T.A.S.I.;
7. APROVATZIONI BILÀNCIU DE
PREVISIONI 2015, RELATZIONI PREVISIONALI E PROGRAMMÀTICA 2015 – 2017 BILÀNCIU
PLURIENNALI 2015 – 2017.
SU
SÌNDIGU
Mario
Contu
------------------------
Atòbiu
cun is tzitadinus
Giauni –
tzentru de agregatzioni sotziali - 30 abrili 2015 - oras 16,30
Presentatzioni
e discussioni cun sa tzitadinàntzia e is figuras impenniadas, de is propostas
progetualis postas in su pianu in fasi definitiva
5 màiu 2015
-------------------------------
RevisionI semestralI de IS listAS eletoraliS
SU sÌndIGU
BIUS iS art. 16 e 39 de SU t.u. 20 marTzU 1967,
n.223, FAIT SCIRI CA DE OI E FINTZAS A SU 20 DE CUSTU MESI FUNT DISPONìBILIS IN
S'UfìTZIU COMUNALI:
a) iS elencUS prePARAUS DE SU RESPONSàBILIS DE S'UfìTZIU
ELETORALI COMUNALI PO SA REVISIONI SEMESTRALI DE IS LISTAS, IMPARI CUN SU
VERBALI ADOTAU, IS DOCUMENTUS DE DòNNIA
NOMINATIVU E IS LISTAS generaliS
b) Sa delìBERATZIONI DE SU RESPONSàBILI DE S'UfìTZIU
ELETORALI COMUNALI RELATIVA A SA REVISIONI DE SA RIPARTITIZONI DE SU COMUNU IN
SETZIONIS ELETORALI, DE SA CIRCOSCRITZIONI DE IS SETZIONIS E DE SU LOGU DE
RIUNIONI DE DONNIUNA DE ISSAS E DE S'ASSINNIATZIONI DE IS INTERESSAUS DE IS
SETZIONIS SìNGULAS E DE UNU esemplarI DE IS LISTAS DE DòNNIA SETZIONI.
DòNNIA TZITADINU PODIT, AINTRU DE CUSTA SIMADA, BIRI
IS AUTUS CHI EUS NAU AINNANTIS.
ContrAS A CALI SI SIAT ISCRITZIONI, CANCELLATZIONI,
MANCADAS ISCRITZIONIS O OMISSIONIS DE CANCELLATZIONI IN IS ELENCUS propostUS DE
SU responsàbilI DE S'UfìTZIU ELETORALI COMUNALI, E CONTRAS A SA DELIBERATZIONI
DE INNOI ASUBA e contrAS A S'ASSINNIATZIONI DE IS ISCRITUS E DE IS CHI MEGANT A
S'ISCRIRI A IS SìNGULAS SETZIONIS, DòNNIA TZITADINU TENIT SA FACULTADI DE propoNI
ARRICURSU, PO SU TràMITE DE SU COMUNU PURU, A SA SUTACUMISSIONI ELETORALI circondarialI
DE SEDDORI NO A PUSTIS DE SU 20 DE CUSTU MESI, CUN IS modaliDADIS DE S'ART. 20
de SU testU ùnicU INDITAU ASUBA.
COMUNU DE GIAUNI, SU 09-04-2015
SU
SìNDIGU
MARIO
CONTU
--------------------------------
BONìFICA AMIANTu
BANDU PÙBRICU PO DONAI
CONTRIBUTUS PO INTERVENTUS DE BONÌFICA MANUFATUS CHI CUNTENINT AMIANTU -
RIMOTZIONI E SMALTIMENTU – ANNUALIDADI 2014
PO
PRESENTAI IS DOMANDAS TOCAT A IMPERAI SA MODULÌSTICA ALLEGADA A CUSTU BANDU O
ANDAI A IS UFÌTZIUS COMUNALIS.
SCADÈNTZIA
PRESENTATZIONI DOMANDAS: 04 DE MÀIU 2015, ORAS 13,00
PO
SCEDAS: TEL. 070 9365128
Altre notizie - Archivio
----------------------------
FATURATZIONI ELETRòNICA
INFORMATZIONIS PO SA FATURATZIONI ELETRÒNICA
SU D.L. N. 66/2014 AT FISSAU A 31
DE MARTZU 2015 S'òBRIGU DE EMITI FATURA IN FORMAU ELETRòNICU PO SA
AMMINISTRATZIONI PùBRICA, CA DE CUSTA DATA NO PODIT PRUS ATZETAI IS FATURAS IN
FORMAU IN PAPERI.
FUNT INDITAUS IS ARRIFERIMENTUS
CHI SERBINT PO TRASMITI IS FATURAS ELETRòNICAS A SU COMUNU DE GIAUNI.
Còdixi
unìvocu ufìtzius: http://www.indicepa.gov.it/ricerca/dettagliouffici.php?prg_ou=41890
· Ufficio PROTOCOLLU: UFAOOK
· Area AMMINISTRATIVA:
317O97
· Area TECNICA:
VZHV77
· Area SOCIALE:
BOXS3N
Atras novas – Archìviu
2
abrili 2015
-------------------------------
COMUNU DE GENURI
Provìncia de su Campidanu de Mesu
Prot. 645 Ordinàntzia n. 1 de su 17/03/2015
OGETU: Suspensioni temporànea de sa circulatzioni
stradali po s'escursioni ciclìstica “Bike tra le Giare”
SU SÌNDIGU
BIDA sa richiesta presentada de Mirko Pisu, nàsciu in
Casteddu su 28.02.1988, in calidadi de Presidenti de s'ASD Baressa Racing Team
cun sea in Baressa (OR), in bia Carlo Alberto n. 25, CF 90050130955, de su
comitau promotori de s'escursioni in ogetu prevìdia po su 22 de martzu de su 2015,
chi ant a fai in su territòriu de sa Marmilla;
CUNSIDERAU ca po permiti de fai sa manifestatzioni
tzitada cun sa siguresa de sa circulatzioni stradali e cussa de is chi ant a
pigai parti, tocat a pigai providimentus in matèria de siguresa e de viabilidadi.
CUNSIDERAU ca no nci at cunditzionis chi no permitant
de fai custu providimentu;
BIUS is artìculus 1, 7 e 9 de su Còdixi de sa Strada
D.Lgs 30/04/1992, n. 285 e modìficas e aciuntas de apustis;
BIU s'art. 54 de su D.Lgs 267/2000;
AUTORIZAT
Po sa dii 22 martzu de su 2015, de is 10.00 a is 13.00
s'escursioni ciclìstica amatoriali “Bike tra le Giare” chi passat in su tretu
de su territòriu comunali de Giauni.
A is 10.00: Strada Comunali Giauni-Bobadri, Bia Sini, Pratza
Santu Giulianu, Bia Setzu, Via Nuova,
atraversamentu de sa Via Gaspare, Bia Nuraxi Santu Marcu, strada po
artziai a Giara.
A is 12.00/12.30 torrada de Giara: Via San Domino, Pratza
Santa Maria, via Piave, Via Mascias, Via San Marco, Via Nuraghe San Marco,
atraversamentu de Via Gaspare, Bia Noba, Via Setzu, Pratza Santu Giulianu, Bia
Sini, strada comunali Giauni-Bobadri.
ÒRDINAT
Sa deviazioni temporànea de sa
circulatzioni stradali in is bias subratzitadas sceti po su tempus chi de s’escursioni ciclìstica.
In sa simada de suspensioni
est vietau a totu is chi guidant veìculus de intrai in su percursu interessau
de su trànsitu de is chhi pigant parti a sa manifestatzioni ciclìstica.
Totu is chi guidant
màchinas chi arribant de bias chi faint a gruxeri cun cussas anca passant is
ciclistas si depint frimai prima de ddui intrai e arrespetai is inditus de is
operadoris o su personali de s’organizatzioni.
Is chi guidant e sa genti a
pei, no depint atraversai sa strada.
DISPONIT
Chi is organizadoris
preparint unu servìtziu bonu e, anca serbit, una segnalètica specìfica in is
gruxeris po chi totus is chi passant in sa bia scìpiant ca sa cicrculatzioni
est serrada.
S’organizadori est responsàbili
po cali si siat incidenti chi potzat acuntessi in sa manifestazioni siat a is
chi pigant parti siat a atras personas presentis in su percursu.
S’amministratzioni pùbrica
interessada e su personali suu dipendenti funt esoneraus de cali si siat responsabilidadi
tzivili e penali po fatus acuntèssius in sa manifestatzioni mancai siant
dipendentis de situatzionis esistentis in is stradas e custu poita ca s’organizadori de sa manifestatzioni
depit fai unu sopralluogu po biri ca su logu andat beni po fai cussa manifestazioni
po chi ant pediu s’autorizatzioni.
A custu providimentu at a
depi essi donada sa prus manna difusioni e in is formas ritènnias mellus, in
tempus ùtili, a contu de su comitau organizadori, chi at a providiri puru, a
pigai is mesuras chi serbint po chi s’escursioni siat sigura po su tràficu stradali e no
sutzedat nudda nì a sa genti nì a is cosas.
Custa autorizatzioni,
vàlida po sa dii e po is modalidadis inditadas, est sèmpiri revocàbili po arrexonis de
siguresa e incolumidadi pùbrica o po no ai osservau is prescritzionis donadas.
Is òrganus de politzia po
sa vigilàntzia funt incarriaus de s’esecutzioni de custa ordinàntzia e de sa verìfica de
is prescritzionis donadas.
Su Sìndigu
Mario Contu
COMUNU DE
GIAUNI
PROVÌNCIA
DE SU CAMPIDANU DE MESU
Pratza Santu Giulianu (09020)
Tel. 070/9365128 – Fax 070/9365010
E-Mail- servizio.sociale@comune.genuri.vs.it
BANDU PROGRAMA SPERIMENTALI PO INTERVENTUS DE CUNTRASTU A IS POBURESAS
MANNAS
(art.35 commas 2 e 3 de sa L.R. 29 màiu 2007e modìficas
e integratzionis chi sighint)
Programma 2013
SU RESPONSÀBILI
DE SU SERVÌTZIU
In esecuzioni de sa Determinatzioni
nosta e totu n° 19 de su 18
Friaxu 2015 e in atuatzioni
de is indiritzus donaus de sa delìbera de sa G.R.
n°19/4 de su 12.5.2012 e G.R. n° 39/9 de su 26.9.2013e de s’allegau
n. 2 chi cuntenit is critèrius po is
mesuras de cuntrastu a is poburesas mannas
annualidadi 2013 , da sa Deliberatzioni de sa G.M. n° 06 de su 25.02.2014 e cunfroma a s’art.35 commas 2 e 3 de sa L.R. 29 màiu 2007e
modifica e aciuntas de apustis
fait sciri a sa tzitadinàntzia
ca:
s’Amministratzioni Comunali bolit manigiai is economias de is interventus de cuntrastu a sa poburesa manna po is arrembursus
chi sighint
LÌNIA
de interventu n° 2
1.
Contributu po arrimbursu spesas servìtzius, essentzialis, energia elètrica, àcua e servìtziu smaltimentu de s’àliga;
2.
Contributu po abasciai is costus de is
servìtzius essentzialis e duncas spesas energia elettrica, àcua, àliga, po
is chi tenint dèpidu cun Equitalia
Arrecuisitus generalis de ammissioni
a) Su contributu at a
essi donau segundu cantu stabilessit sa G.M. n° 06 de su 25.02.2014 chi aprovat is critèrius de cuntzessioni de is
arrembursus e duncas:
• po is
spesas tentas fintzas a €uro 300,00 at a essi arrembursau
su 50%
• po is
spesas prus de 300,00 €uro at
a essi calculada una percentuali de arrembursu, de no prus de su 20%,
in proporzioni a is richiestas
e a is disponibilidadis finantziàrias de s’Enti;
• is spesas
amìtias a rimbursu ant a essi cussas relativas a is servìtzius essentzialis: energia elètrica, consumu de àcua potàbili e smaltimentu de s’àliga;
Podint pigai su contributu
is tzitadinus e is famìllias residentis
in Giauni, chi no tenint rèditu o chi tenint unu rèditu bàsciu,
duncas unu Indicadori de sa Situatzioni Econòmica Ecuivalenti (ISEE arriferiu a is rèditus 2013) cumenti est inditau innoi de sighida:
N°
cumponentis nùcleu familiari Soglia ISEE
1
Cumponenti 7.134,00
2
Cumponentis 7.573,00
3
Cumponentis 7.752,00
4
Cumponentis 7.878,00
5
Cumponentis 7.927,00
6
Cumponentis 8.026,00
7
o + Cumponentis 8.039,00
Is interessaus ant a depi presentai domanda
formali cumpilendi su mollu
preparau de su Servìtziu Sotziali e at a depi arribai a s'Ufìtziu Protocollu aintru de is 14.00 de su 19 Martzu 2015
cun sa documentatzioni chi shighit:
1) Còpia de su documentu de identidadi de su chi
pedit;
2) Certificatzioni ISEE donada de unu tzentru
Autorizau de assistèntzia fiscali
(CAAF) cun arriferimentu a is rèditus 2013.
3) Còpia de is bulletas (
energia elètrica, àcua,
àliga) chi atzertat is spesas tentas
in su 2014;
4) Còpia de is cartellas esatorialis
de Equitalia ( Lìnia
2 lìtera b)
Fait a presentai una domanda sceti po nùcleu familiari.
Sa domanda fait a dda
cumulai cun is atrus interventus de cuntrastu a sa poburesa manna.
Po di pigai is mollus e po
atras scedas fait a pediri a s’Ufìtziu de su Servìtziu Sotziali opuru a castiai in su situ internet:
www.comune.genuri.vs.it – intrai in s’albu pretòriu online setzioni Avisus.
At a essi cura de s’Amministratzioni
Comunali a fai controllus po
biri chi is decraratzionis funt beridadi, cunfrontendi puru is datus
cun cussus chi tenit giai su sistema informativu de su Ministeru de is Finàntzias. Chini donat decraratzionis frassas, a prus de incurri in is santzionis
prevìdias cunfroma a su DPR
445/2000, at a perdi puru su deretu
a su benefìtziu cuncèdiu,
fata sarva sa possibili dadi po
s’Amministratzioni de pediri
de torrai is summas cuncèdias. Verìficas periòdicas ant a essi fatas po atzertai ca
ant a essi fatus is progetus de agiudu e is arresurtaus
tentus.
Giauni su
19.02.2015
Su Responsàbili
de su servìtziu
Frimmau (Dott.ssa Marta Corona)
------------------
PROGRAMMA
SPERIMENTALI DE INTERVENTUS DE CUNTRASTU A IS POBURESAS MANNAS - Programma 2013
SU
RESPONSÀBILI DE SU SERVìTZIU
In atuatzioni de is indiritzus donaus
de is deliberatzionis de sa
G.R. n°19/4 de su 12.5.2012 e G.R. n° 39/9 de su 26.9.2013 e de s’allegau n. 2 cuncernenti critèrius po is
meseras de cuntrastu a is poburesas mannas
annualidadi 2013, de sa Deliberatzioni
de sa G.M. n° 06 de su 25.02.2014 e cunfroma a s’art.35
commas 2 e 3 de sa L.R. 29 màiu
2007e modìficas e integratzionis
chi sighint;
fait sciri
a is tzitadinus ca:
s’Amministratzioni Comunali bolit manigiai is economias
de is interventus de cuntrastu a is poburesas mannas.
Su trèmini po sa presentatzioni
de is domandas scadit su 19 de martzuo 2015
18 friaxu 2015
-------------------------
IMU TERRAS DE MESSARÌTZIA
Cun decretu
lei 24 gennàrgiu 2015, n. 4 su Guvernu
at bogau a pillu mesuras urgentis in matèria de
IMU po is terras de messarìtzia. Casi ca su Comunu de Giauni arresurtat, de s'elencu de is comunus
ISTAT, ca NO EST bidda
DE MONTI, s'imposta, at a depi essi pagada
de is Coltivadoris diretus, Imprendidoris de Messarìtzia Professionalis e de totu is atrus
tzitadinus. Sa scadèntzia
de su versamentu est fissada
po su 10/02/2015.
S'alìcuota de apricai est su 0,76%. Su pagamentu depit essi fatu cun su modellu F24,
chentza de cumissionis, in
cali si siat sportellu
postali, bancàriu e de Equitalia.
PO SU
CÀLCULU DE S'IMU DE MESSARÌTZIA E DE SU RÈDITU DOMINICALI FAIT A MANIGIAI SU
LINK CHI SIGHIT:
http://www.amministrazionicomunali.it/main/
-----------------------------
HOME CARE PREMIUM
PUBRICAU SU BANDU DE SU PROGETU HOME CARE PREMIUM- ASSISTèNTZIA DOMICILIARI (DE SU 01/03/2015 A SU
30/11/2015). Po is dipendentis
e pensionaus pùbricus, po is pensionaus
pùbricus, po is pobiddus e mulleris,
po is familiaris
insoru, po is familiaris insoru
de primu gradu, no autosuficientis.
5 friaxu 2015
Comunu de Giauni
Provìntzia de su
Campidanu de Mesu
Ufìtziu Lìngua Sarda
SI FAIT SCIRI A TOTU IS CHI ANT FATU SU
CURSU DE SARDU DE OCANNU PASSAU (MÀIU –
MESI DE ARGIOLAS) CA FAIT A NDI ARRETIRAI IS ATESTAUS DE PARTECIPATZIONI,
SU LUNIS E SA CENÀBARA A MERI’, IN BIBLIOTECA.
S’operadori
de s’Ufìtziu Lìngua Sarda
Veronica Atzei
--------------------------------
RICUALIFICATZIONI
C.A.S. AVISU DE RINVIU DATA DE SORTÈGIU
Sendi ancora in cursu
sa verìfica de idoneidadi de is manifestatzionis arrbadas no s'at a protzedi a
su sortègiu de is cuncurrentis prevìdiu su 16.01.2014 a is 8.00;
Duncas si fait sciri
ca s'Enti at a comunicai cun pubricatzioni in s'albu pretòriu on line,
in su situ istitutzionali http://www.comune.genuri.vs.it/ e in sa setzioni
Bandi e gare de sa Regioni Sarda sa data e s'oràriu nou po su sortègiu.
SU RESPONSÀBILI DE SU SERVÌTZIU
TÈCNICU
Ing.
Usai Daniela
15 gennàrgiu 2015
------------------------------
GESTIONI DE SU CENTRU DE AGREGATZIONI SOTZIALI
SU RESPONSÀBILI DE SU SERVÌTZIU
FAIT SCIRI
Ca su 15 de Gennàrgiu 2015 a is 10.00 in sa residèntzia de su comunu,
ananti de su Responsàbili de su Servìtziu Sòtziu- Culturali, Presidenti de su
Cumissioni de gara, s’at a fai una gara cun
protzedura aberta, cunfroma a s’art. 55 de su D.Lgs. n. 163/2006, e
segundu su critèriu de s’oferta economicamenti prus vantagiosa, cunforma a
s’art. 83 de su D.Lgs. n. 163/2006, po donai in gestioni su Centru de
agregatzioni sotziali.
----------------------------
BANDU DE
GARA CUN PROTZEDURA ABERTA PO COMPORAI E PONI UNU CONTAINER BOX PO UFÌTZIU
E CÒMUDU
INTERVENTUS
DE REALIZATZIONI CENTRU DE ARREGORTA COMUNALI
SU
RESPONSÀBILI DE SU SERVÌTZIU
FAIT SCIRI
Ca su 3 de Friaxu 2015 a is 10.00 in
sa residèntzia munitzipali de custu Comunu s’at a fai una gara cun protzedura
aberta, cunfroma a s’art. 55 de su D.Lgs. n. 163/2006. Sa gara dd’ant a fai cun
su critèriu de su màssimu ribàsciu percentuali de s’importu postu a basi de
gara, cun esclusioni automàtica de is ofertas chi presentant unu ribàsciu paris
o prus artu de sa mèdia aritmètica de is ribàscius percentualis de totu is
ofertas amìtias, cun esclusioni de su del 10%, arrotondau a s’unidadi
superiori, rispetivamenti de is offerta de ribàsciu prus mannu e de su prus
piticu, crèscia de su scartu mèdiu aritmèticu de is ribàscius percentualis chi
funt prus de sa mèdia. Chi is ofertas vàlidas funt prus pagu de dexi, no s’at a
protzedi a sa determinazioni de su tanti chi no andat beni, e sa statzioni
apaltanti podit valutai chi is ofertas andant beni.


c: text/html

text:
Farina Emilio
Vita Sarda : Numero 2
Autore: Canepa, Cogotti, Dessanai, Farina Salvatore, Pillito Giovanni, Pischedda Giovanni, Pompejano Luigi, Scano Antonio
Editore: Tipografia del Corriere
Anno: 1891
Itinerari speciali di Bell'Italia : Sardegna, n. 40
Autore: Brigaglia Aldo, Busia Maurizio, Caravano Lello, Casale Daniele, D'Alessio Ornella, Dessì Emanuele, Falgio Walter, Farina Emilio, Floris Laura, Frongia Mario, Lampis Giovanni Antonio, Manca di Nissa Giovanni, Mocci Patrizia, Pascali Elsa, Pisano Edoardo, Sole Anna
Editore: Editoriale Giorgio Mondadori
Anno: 2008

robotstxt: allowed

filter: keep